𝐁𝐢𝐬𝐡𝐨𝐩 𝐃𝐫. 𝐂𝐊 𝐍𝐨 𝐂𝐡𝐡𝐮𝐦: Zaanmang Chia Kan Hluan – The Cherry Par\n𝐁𝐢𝐬𝐡𝐨𝐩 𝐃𝐫. 𝐂𝐊 𝐍𝐨 𝐂𝐡𝐡𝐮𝐦: Zaanmang Chia Kan Hluan\n𝐙𝐀𝐀𝐍𝐌𝐀𝐍𝐆 𝐂𝐇𝐈𝐀 𝐊𝐀𝐍 𝐇𝐋𝐔𝐀𝐍; 𝑻𝒉𝒂𝒏𝒈𝒕𝒉𝒂𝒕𝒏𝒂𝒌 𝑯𝒆 𝑻𝒆𝒊𝒏𝒂𝒌 (𝑶𝒗𝒆𝒓𝒄𝒐𝒎𝒊𝒏𝒈 𝒘𝒊𝒕𝒉 𝑺𝒐𝒏𝒈 𝒐𝒇 𝑷𝒓𝒂𝒊𝒔𝒆)(𝐁𝐢𝐬𝐡𝐨𝐩 𝐃𝐫. 𝐂𝐊 𝐍𝐨 𝐂𝐡𝐡𝐮𝐦)\nAtu lio kan rampi cu, ralkap nih uknak an kan chuh caah CDM cawlcanghnakin khuaci mui in kan um liopi a si. Tulio kan ram mino, Alpha, Z le Y Generation hna nan van a chia tuk kan ti hna ahcun, kannih B le X Generation pawl chinchin hi cu nan let (2) nan let (3) in van chia kan si hnga. Keimah chan chungahhin kan ram hi ralkap nih 1962, 1988 le atu 2021 February ni 1 he hin cun a voi thumnak uknak an kan chuh (anaa an kan ting) a si cang. Tuni zong hi CDM cawlcanghnak ani (22) nak kan phan cang. Chim le phuan, ceih le cum, thawngpang thanh nih a tam kaw, zumhding le zumhlo ding thleidan nih a har. Tthih le phaih nih a tam, misual, mifir le thongchuak pawl pin ah khatlei kap ah ralkap le palik.\nHibantuk thinphang le thlalau in harnak kan tawn lioah ramkip in “kan ram deihnak caah” thlacam nakhe lamkip in a kan tanpi tu hna nan cungah le Mizoram ah kan upatmi Chief Minister, Pu Zoramthang le Mizoram mipi, kan unau hna, kan lungretheihnak, thinphannak le harnak ai hrawm i thazang akan petu nan cung ah kan lunglawmhnak ka van langhter.\nAi-zelaw, “Zaanmang chia ko kan hluan” ee! Zaanmui zongah ka mui ngam ti lo. Zingdai zong ah kan thinlung a dai kho ti lo. Zaan kan ih ko zong ah thinthi in kan i hngilh kho lo. Kan mitkuh a thaw ngam hrim ti lo. Kan ton cuahmah mi le kan ton lai mi hi “Zaanmang tal cu hei sisehlaw,” kan thanghtak diam hnga. Tahlakah nihchuak tiah, kan khua Sopum pa cu ai hngilhnakin a van i hlau i, “Aa zelaw bialo bialo tiah” a au. “Aw! Zei hme, zei hme tiah an van zuan hnawh cu,” Ka mang ah ka hawile he thing ka i zawn le a rit tuk le a kan neh tuk hringhran, ka van thanghtak chapbai hna le ka hawile an buaituk lai” tiah a ti. Atu lio kan tah, kan ai, kan lungfah, kan ngaihchiat le kan ningtih hna hi, kan zaanmang chia tal sisehlaw? kan thanghtak hnu cun a va tlau diam ve ko hnga mu? Zaanmang chia nih le a si fawn tung lo!\nCucaah, “Zaanmang chia kan hluan” timi biatlang tar in, “Thangthatnak hla he teinak” (Overcoming with Song of Praise) timi 2 Chanrelnak 20 hi ruatti than le thazaang lati dingin kan sawm hna. CDM timi cu, “Civil Disobedience Movement” ti a si. A tawinak cun uktu nih a hmaanmi phunglam le ukning kha kan duh lo tiah hriamnam tel loin, Mirang nih “non-violent resistance” asiloah “peaceful protest” an timi, thisen chuahnak um lo ding tein mipi nih an dohthlenning kha a si.\nVawleicung tuanbia ahhin, CDM aa thawknak le a hmasa bik cu, cuka in khaka in tiah a phunphun an chimlen ko nain, vawleipi nih a pommi le tuanbia tling taktak a si mi cu, kan ram nitlaklei, India ram ah, India ram independent father Mahatma Gandhi hruainak in “Namak Satyagraha”Cite zuarthlainak kong ah lungtling lo lamzawhnak. Mirang nihcun “Salt March” an rak timi, cite zuartlainak he pehtlai in India ram a uktu England an rak dohkalhnak in, 1930 kum ah a rak i thawk mi a si.\nCDM cawlcanghnak ahhin a hlawhtling mi tampi an um bantuk in a hlawhtling lomi zawng tampi an um ve. Beijing khuapi ah “Tiananmen Square Protest” le bang ah cun warning zong pe hmasa bak loin ralkap nih an kah ciammam hna i, mithong tamtuk hliamtuar in an rak thi i, thla hnih chung ah an sung i a rak dai. Hi kong hi Tuluk (China) cozah nih nihin ni tiang hin, chimnawlh le ceihnawlh zong a duh hrimhrim lo i a khap mi a si.\nCDM Cawlcanghnak in langsar deuh in hlawhtling mi hna pahnih-thum in ka van langhter lai. .1. 𝐒𝐀𝐋𝐓 𝐌𝐀𝐑𝐂𝐇; Kan chim ciami Mahatma Gandhi: India ram “Namak Satyagraha” (Salt March) kha a hmasa bik CDM le a hlawhtling hmasa bik mi cu a si. Kum 1930 March thla ni (12) ah Mahatama Ghandi cu a hawile minung (78) he Arabian rili kam khuapi “Dandi” in an i thawk i meng (241) bak lamzawh duhlonak an langhter. Caanrau lote, thla khat hmanh tlinhlan ah mipi sangleng in singleng tiang an phan i, India ram pumpi huap in a karh. An hruaitu bik, Mahatama Gandhi cu Kum-1930 May thla ni (5) ah an tlaih i thong ah an thlak. Asinain Gandhi tello hnu zongah an dai hlei lo. Gandhi cu 1931 January thla ah an thlah than. Cu ticun Kum (17) a rauh hnu, kum-1947, August (15) ah CDM hlawhtlinnak Independent an rak hmuh. Amahbelte, ngaihchia tuk a simi cu Independent an hmuh hnu kum cheu hmanh tlin hlan,1948 January ni (30) ah Hindu fanatic/extremist pa, a bik in Muslim a hua tuk mipa, Mathuram Godse nih India cu Hindu ram a si, zeicahdah Secular Government timi miphun kip, biaknak kip zalonnak cozah na dirh hrimhrim tiin Mahatma Gandhi cu meithal in a kah i a nunnak a liam.\n2. 𝐁𝐔𝐒 𝐁𝐎𝐘𝐂𝐎𝐓𝐓; Kum 1955 ah “Rosa Park’s Bus Boycott” timi, Bus i cuan tikah Midum cu a hnulei ah Mirang cu a hmailei ah an thu lai timi dohnak a rak si. Kan Kawlram zawng ah Socialist chan lio khan ai thawk i, bus thutnak a hmaicem tlar todan pahnih thutnak lu cungte ah, (Tankadaw miatha) tiah an tial i, cuka te i todan tha cuh in kan rak thu ve zawng ah phungki pawl an puansente he an rak kai ah cun hnulei ah kan thial piak ve hna. Cuti vunhang tleidannak dohnak, CDM cawlcanghnak cu hi nu hruainak hin an rak hlawhtling ve.\n3. 𝐌𝐀𝐑𝐂𝐇 𝐅𝐎𝐑 𝐉𝐎𝐁 & 𝐅𝐑𝐄𝐄𝐃𝐎𝐌; March on Washington ti zongah an auhmi zawnghi CDM Cawlcanghnak a rak si i Phillip Randolph, Roy Wilkins le Dr. Martin Luther King Jr. hna hruainak in an rak hlawhtling ve.\n4. 𝐑𝐎𝐌𝐎𝐕𝐀𝐋 𝐎𝐅 𝐅𝐄𝐑𝐃𝐈𝐍𝐀𝐍𝐃 𝐌𝐀𝐑𝐂𝐎𝐒; 1986 kum February 22-25 (nithum) chungah Philippine mipi nih an President Marcos (Removal of Ferdinand Marcos) Hawaii tikulh ah an rak dawinak zong kha CDM ti cun, an rak au lemlo nain CDM bak a rak si. Kha lio ahkhan, President Marcos nih mipi kapdingin ralkap a thlahmi hna kha, CDM mipi nih volh le pamh, auh le khuanh umlo tein pangparthi he tu an rak don, an rak welcome in ralkap pawl thinlung cu an rak thlen hna i, nithum chung ah an rak tei. An president Marcos zawng cu Hawii tikulh ah a zam i cuka tikulh ah cun a va thi beh.\n(5). 𝐓𝐇𝐄 𝐒𝐈𝐍𝐆𝐈𝐍𝐆 𝐑𝐄𝐕𝐎𝐋𝐔𝐓𝐈𝐎𝐍; “The Singing Revolution” hi tutan ah biapi bikin ka van langhter duhmi cu a si. Zumh cu har ngai ko nain a taktak a si mi cu, zeidang si loin, CDM mipi, a sangsang le a singsing in an kutsih buin an ram hla, an miphun hla le an rohla sak buin dothlennak an rak tuah. 1986 kum ah anrak thawk i, kum (4) a rauh hnu, 1991 kum ah Estonia, Latvia, Lithuania le a dangdang, Baltic State hna Russian cozah kut in luatnak, (independence) anrak hmu! Mahhi ram hna pawl luatnak (independence) hi hriamnam, tuk thah le thisen tel lo tein CDM hlawhtlinnak independence cu an si.\n6. 𝐓𝐇𝐀𝐍𝐆𝐓𝐇𝐀𝐓𝐍𝐀𝐊 𝐇𝐋𝐀 𝐇𝐄 𝐓𝐄𝐈𝐍𝐀𝐊; Kan tlangtar Pathian bia 2 Chanrelankangan 20 nak kha van zoh hna usih. Judah Siangpahrang Jehoshaphat cu Moabite, Ammonites le miphun dangdang tampi komhmi ralkap runpi nih rili ral in an ra i an rak kulh. Cu thawngchia cu an rak chimh tikah, thazaang a khingkhang lo tukmi an si caah a ṭih tuk hringhran. Asinain doh tawk kan doh ve lai cu tiin ralkap a pum in a khawm hna lo. Pathian duhnak zeidah a si hnga?tiah Judah ram pumpi ah “Rawl ulh” in Pathian sinah thlacam le bawmhhalnak a thanh. Cu ticun Judah mi vialte, nu he nau he a hmesem in rawl-ulh thlacamnak he Pathian an kawl i, Pathian sinah bawmh a halpi hna. Amah Jehoshaphat Siangpahrang hrimhrim kha biakinn tual ah mizapi hmai ah dir in ralṭha ngai le zumhnak he:-\n“Bawipa kan Pathian, thil ti khawhnak, ṭhawnnak vialte na kut ah a um i, ram le miphun, uknak le pennak vialte cu na ta an si. Ahmai ah ahohmanh a dir kho bal lomi Pathian na si lo maw? Hi Kanaan ram ah a rak umcia mi miphun vialte zong na ṭhawldawi dih hna i, zungzal caah Abraham tefa a petu kha na si lo maw?……… Hi tlukin a ṭhawngmi kan ral hna doh ding ahcun kan thazaang nih a tlinh lo. Thazaang kan ngei lo. Zeitindah kan tuah lai ti zong kan thei fawnlo. Asinain kan mit cun Nangmah lei lawng kan cuan/kan zoh ko hih (𝐹𝑜𝑟 𝑤𝑒 ℎ𝑎𝑣𝑒 𝑛𝑜 𝑝𝑜𝑤𝑒𝑟 𝑡𝑜 𝑓𝑎𝑐𝑒 𝑡ℎ𝑖𝑠 𝑣𝑎𝑠𝑡 𝐴𝑟𝑚𝑦 𝑡ℎ𝑎𝑡 𝑖𝑠 𝑎𝑡𝑡𝑎𝑐𝑘𝑖𝑛𝑔 𝑢𝑠. 𝑊𝑒 𝑑𝑜 𝑛𝑜𝑡 𝑘𝑛𝑜𝑤 𝑤ℎ𝑎𝑡 𝑡𝑜 𝑑𝑜, 𝑏𝑢𝑡 𝑜𝑢𝑟 𝑒𝑦𝑒𝑠 𝑎𝑟𝑒 𝑢𝑝𝑜𝑛 𝑌𝑜𝑢, 20:12)” tiah thla a campi hna.\nCu tikah profet bia a rak phan i, “𝐷𝑜 𝑛𝑜𝑡 𝑏𝑠 𝑎𝑓𝑟𝑎𝑖𝑑 𝑜𝑟 𝑑𝑖𝑠𝑐𝑜𝑢𝑟𝑎𝑔𝑒 𝑏𝑒𝑐𝑎𝑢𝑠𝑒 𝑡ℎ𝑖𝑠 𝐴𝑟𝑚𝑦, 𝑓𝑜𝑟 𝑡ℎ𝑒 𝑏𝑎𝑡𝑡𝑙𝑒 𝑖𝑠 𝑛𝑜𝑡 𝑦𝑜𝑢𝑟𝑠 𝑏𝑢𝑡 𝑜𝑓 𝐺𝑜𝑑.” Cu ticun, Aze! Kan Siangpahrang a molh cang/a hruh ko cang tung ti awk khin, hriam le nam si loin hlaremhbu tu a timhlamh i mithong tampi nih, Pathian sinah thangṭhatnak hla sak pah in ral dohnak ah cun an chuak. 2 Chanrelnak 20:22 nakte ahkhan, “𝑊ℎ𝑒𝑛 𝑡ℎ𝑒𝑦 𝑏𝑒𝑔𝑎𝑛 𝑡𝑜 𝑠𝑖𝑛𝑔 𝑎𝑛𝑑 𝑝𝑟𝑎𝑖𝑠𝑒,” Pathian thangṭhat in hla an vansak le cangka, “raldohnak cu nanmah ta si loin Keimah ta a si (𝑇ℎ𝑒 𝑏𝑎𝑡𝑡𝑙𝑒 𝑖𝑠 𝑛𝑜𝑡 𝑦𝑜𝑢𝑟𝑠 𝑏𝑢𝑡 𝑜𝑓 𝐺𝑜𝑑) tibia cu a tak in a tling i, teinak an rak hmuh tiah kan hmuh.\nHi Bible caang le Gideon ralteinak (Biaceihtu 7:19-24) kha chirhchan in Chinland FC caah “Teitu he cun belkuai zong kha hriamnam tha a si” (အောင်မြင်သူနှင့်ဆိုရင်အိုးပဲ့တောင်လက်နက်ဖြစ်) timi hla ka rak tial i, football ground ah kanplayers pawl nih nihin tiang an sak theu tawn.\nIsarel mi hna cu Medians le Amalek ral tih in tlangcung le lungkau ah an i thup. Gideon zawng mitsur rialnak khurchung ah thup buin fang a cil/a tuan . Cuti ai thup mipa cu, “Pathian vanmi nih, “Nang micak le miraltha” tiah a auh (Biaceihtu 6:12). Gedeon cu a cak lo, a ral zawng atha lo. A ralchiat tuk ah ai thupmi asi. Asinain a bia peh kha zoh than hmanh. “Nang micak le miraltha, Pathian cu na sinah a um”( The Lord is with you, mighty warrior).Halleluiah! Pathian kan sin a um ahcun Pathian kanlei a tan ahcun, miraltha, micak le teitu ah a kan timhlamh in teinak a kan pek lai.\nCu ticun Gedeon cu hniksaknak le chinchiahnak phunphun he a rak chuak i, ralkap a khawmh in a pumh hna i, cikkhatte ah ralkap 32000 an tling. Bawipa nih “Ralkap an tam tuk”. Kanmah cahnak in Median ral kan tei tiah nan i ruah sual lai. Ralchia le thir le phang in a um mi hnacu hi Gilead tlang hin nan kirkho tiah a phuan tertikah, tih le phan buin ai thawhmi ralkap cheuthum cheuhnih renglo (22000) bak an kir i, (10000) lawng an tangcang. Pathian nih, Gedeon,na ralkap nan tam tuk rih. Cucaah tiva ah kalpi hna law an tidin ning zoh in thim hna tiah ati. Cu ticun chun nilin an ti haltuk lioah tiva ah a tumpi hna i ti a dinter hna. Ralkap (9700) leklak an khupbil in ticu kuak-kuak in an din. Tihal tuk lio zawng ah ralringte le fimkan tein a um i, kanral hna nih ti chungah hin tihsi hna an thlak/paih sual hnga maw? Ti chungah hin lit (Leech) hna a um hnga maw? tiin an kutpeikuar in ti a suak in uico bantuk in an lei tein liakmi ralkap (300) te ansi. Hallelujah.Mah hna cu Bawipa thim mi ansi. Bawipa nihcun raltuk ningcang zawng an zanmang tiang in A cawnpiak/chimh hna. Cuticun phuthum ah an i then i, atulio CDM ah zanlei suimilam (8:00) a phak poh ah bel le kheng kan tum kan den bantuk hin, an nihzawng nihcun vawilekhat ah an belcu an tum, an den, an khuai. Muko an tum, mei anvan hnu ah, “Bawipa le Gedeon vainam” tiah a rual in ruahlopak i an hung au ahcun an ral hna cu an lau, an tho i anmah le anmah an i tu an i sat in an zam dih.\nZumtu unau vialte hna zei thil kan tawn cuahmah lio zong ahhin, thangṭhat tlak Pathian cu thangṭhat hlasak piak in, Amah sinah bawmhnak hal ko hna usih. Cuticun Bawipa cu kan cungah vel a ngei hrim ko. Amen! 1. Jehoshaphat teinak ah siseh. 2. Gideon tei nai zong, Pathian sinah sual chir in thlacamnak, Hlasak sak nak he thangthatpeknak, Bawmhhal in thlacamnak,in a chuak mi teinak an si. Bawipa hmai ah kun hna usih. Amen. Bishop Dr. CK No Chhum\n← CNF emergency meeting cu Indianapolis khua ah kan peh rih\nTunai te bak ရဲစခန်း in ka rak ttin. Kan nau le Nu pawl caah a herh mi →


PRA Le Ralhrang Kahnak Ah PRA 1 Hliam A Tuar, Ralhrang 6 An Thi Ve - Chin Eleven News\nPRA Le Ralhrang Kahnak Ah PRA 1 Hliam A Tuar, Ralhrang 6 An Thi Ve\nPalee ah rallokp le PRA ralkap kar ah kah nak a chuak rallokap lei minung 6 an thi. Sagiang ramthen, Palee peng, Khin Aye – Nat Htat ah August 9 zaan suimilam 10:30 pm aj rallokap le PRA ralkap PRA hna kar ah kah nak a chuak i rallokap lei in minung 6 an thi. PRA lei in minung 1 a hliam (thinphan ding um lo) nak kong cu PRA nih thawng an thanh. Suimilam 4:00 chung an i kap i mipi ralkap lei cu tluang tein an kir kho,rallokap le PRA kar ah tuni tiang ah voi 6 nak tlawm lo kahnak a um cang tiah PRA sin in theih a si. Khit Thit Media\nRelchap: Kalay Peng GAD Riantuan le Khuabawi Hna Tlaihkhih An Tong Sagaing ramthen, Kalay peng le Magwe ramthen Gangaw peng kar ah a ummi khua in GAD riantuan le khuabawi hna cu zei bu ti theih lo mi hna nih zaan ah an luhhnawh hna i,an tlaih hna ruangah cheukhat cu an zaam/an i thup tiah Kalay peng Myountsi khuami sin in theih a si.\nAugust 8 khuadei ka suimilam 1 hrawng ah hika lei khuabawi hlun le GAD riantuan 4 hna cu minung 60 hrawng nih an tlaih hna. An tlaih mi hna hi Yeshin khuatekomh khuabawi hlun U Zaw Lin (kum 46), Peng GAD riantuan Tinta khuami U Zaw Min (kum 45), U Tet Naing le U Ka La hna an si tiah khuami nih an chim.\nHi bantuk tlaihkhihnak a um ruangah Tinta, Shiabo, Donwe, Cianta, Hmantaw, Setaw, Kyawyua khua GAD riantuan le palek chungkhar cu khua ah um ngamlo in ramtangah an i thup tiah theih a si.\nA thup mi hna hi Kalay peng lawng si lo in Tatse, Minkin, Kani, Yinmapin, Pale, Khin-u, Dipeyin, Myoung peng chung khua hna zong an i tel ve tiah theih a si.\nHi kong he pehtlaih in Sagaing ramthen ramri le venhimnak vuanci lamnaih mi pakhat nih kan pawngkam ah harsatnak a kan pe hnga ding mi an um a si ahcun thawngpang kan theih le cangka in a naih bik GAD zung le palek sakhan hna ah thawng kan thanh a herh tiah a chim.TCP\nZei phu Ti Hngalhlo Mi Nih GAD Lei Riantuantu Le Khuabawi An Tlaih Hna\nZei Sualnak Hmanh A Ngei Lomi Pa Ralhrang Nih An Kah That


Lawngtlai le Halkha Lai le Mizo Media Dirhmun – Chin World News Evening\n1. Halkha: Lai Channel: Pakhat Mizo Channel:Pathum: 2. Lawngtlai ah Lai Channel : Skynet & KT. Vision ah Pakhat veve ( Skynet hi Doodarshan he 12/12) Mizo Channel : 12-16\nThantlang zongah Mizo Channel a um a zat ka hngal lo, Tahan le Kalay Myo hrawng le Khampat hrawngah cun ka hawi pakhat nih Laimi mino kan i kawmhnak zongah kan Common Language cu Mizo a si pah cang a ti.\nLawngtlai Area kan tlau nak in tthanghlei kan panh cuahmah Singham a hong chuak i, kan ni len nain Hngakchia tete nih inn lak ah Singham Muicawl Lai holh nawl an cawng. Halkha ah Chakor Muicawl a van lar ve tak tak cu, Hngakchia nih Innte thiamnak ah Mizo holh an hman ve colh. Nutung pipi zong nih Chakor .. An chim bang lo.\nYouTube Le Facebook a hmang lo Mi Hngakchia vialte le Tarnu tarpa nih Mizo Channel TV a kan zoh tak tikah TV ah Laiholh nakin Mizo holh a tam deuh tikah .. Hngakchia nih cun Mizo holh an i lak deuh cang. Mizo channel ah cartoon le animation kha mizo holh in a um dih cang caah hngakchia zoh duh Mi a si fawn caah Lai holh an thlau i, Mizo holh cu cawn lo zongin an thiam..\nCucaah Lawngtlai, Thantlang, Halkha, Tahan, Kalay, Khampat , Falam, Matupi vialte kiangkap ah TV ah zoh khawh ding Lai Channel pathum li kan ngeih zau lo ah cun hi hnu kum 20 ah cun Chin State common Language cu Mizo holh a si la. Animation tampi Laiholh ngaihnuam in kan leh la, Christian Muicawl tampi Laiholh in kan leh a hau, Kala- Korean- Midang serial tampi Laiholh in kan leh a hau. Cu bantukin kan tuah lo ah cun lauh tlau.\nRef: Salai C. Vanramdinmawi


Thantlang Peng, Hnaring Khua ah Lamzawhnak Tuah an Tim – THE CHIN JOURNAL\nThantlang Peng, Hnaring Khua ah Lamzawhnak Tuah an Tim\nJuly 11, 2019 July 11, 2019 | The Chin Journal | Hakha, Chin State\nThantlang peng, Hnaring khuachung i sianginn hmai celhtual chung tan in le sianginn area chung ah nawlngeitu lei nih lam an sermi le uknak zung inn sak an timhmi kong ah khuami hna nih lamzawhnak tuah an tim, tiah theih a si.\nCelhtual chung ah lam an ser bang in sianginn area chung ah uknak lei zung inn zong sak an timh ca ah Hnaring khuami hna nih cunglei ah ca an tial ko nain atu tiang tuanvo lakpiak a um lo i, July 14 ah lamzawhnak tiang tuah an i timh hi a si.\nHnaring khuami Salai Michael nih, “2016 ah khan celhtual chung ah lam ser lo ding in ca kan rak tial cang nain tuanvo a kan lakpiak lo. Atu zong sianginn area chung ah uknak zung inn sak an timh i Foundation an cawh len cang,” tiah a chim.\nHi kong he pehtlai hin Hnaring khuami hna nih Myanmar President le Vice President sin zong ah ca an tial cang.\nCun, Daw Aung San Suh Kyi sin le tuanvo ngeitu zung pawl ah ca an rak kuat bal cang hna. Asinain, atu tiang acozah lei nih tuanvo lakpiaknak a um rih lo, tiah theih a si.


TUTIANG FALAM INN KANG BAWMHNAK A CHUAK MI ZAT, ATAM NGAINGAI – The Chinlung Post\nTUTIANG FALAM INN KANG BAWMHNAK A CHUAK MI ZAT, ATAM NGAINGAI\nJanuary 27, 2021 admin Chin 0\nFalam inn kang bawmhnak cu US tangka in thongkul le thongnga $25,000 a phan cang. Hi bawmhnak ah hin Chinmi Laimi minung 505 nih kut an samh. Hi bawmhnak konghe pehtlaiin Rev.Dr Hre Mang nih hitihin a langhter. Praise God! Falam inn kaang bawmhnak mi 505 in US $ 25,000 nan thawh zo, Pathian in lo tlawhsuah sinsin seh. Malte ciar kan tang Khawm tikah ti tlak zet asi. Chin mi Unau tang tlang sinsin uhsih. God bless you all.\nAliamcia Falam inn kangh kong: Falam khua, ah January 12 zinglei suimilaam 4:10 hrawng ah Falam Lamtonnak ah inn 6 a kaang i kumkhua upa tarnu pahnih a kanghchih hna, thilri sing 850,000 man hrawng a ciam, tiah kan theih. Ahote inn in dah inn kangh aa thok ti le minung zeizat set dah an thi ti hi kan hlat lio a si. Atu tiang ahcun kum 69 nu, Pastor zong a rak tuan bal mi le hnachet mi nu pakhat a kanghchih hna. Zeitin mei aa thok i a kangh ti hi kan hlat lio a si.\nZinglei 4:10 hrawng ah a kaang i 5:30 hrawng ah mei kan thah khawh. Thilri a ciam mi hi kanmah nih kan tuak ning ahcun tangka sing 850,000 man hrawng a si,” tiah Falam Pengkomh (Khayaing) lutlai Pu Ca Zung Mang nih The Hakha Times ah a chim. Hi kong ah Falam Peng Meithat Zung lutlai phone kan chawnh nain damlonak ruang ah sii-inn ah a um lio a si i kan pehtlai kho lo.Chin Ramkulh Cozah nih lei nih kan tikhwahtawk in inn kaang mi in 6 siseh, mithit siseh, tangka Ks. 300,000 cio ka va bawmh hna,” tiah The Hakha Times ah a chim.\nRelchih:Kawl Ralkap le Ruah Chuk Cho. 2020 Kawrlam thimnak ah NLD party nih ceicikcek, landslide in teinak an co nain ralkap nih vote petu min cazin a dik lo ruangah UEC, Hluttaw le Cozah nih fianternak nan tuah lo ahcun nawlngeinak aana kan ting lai lo” tiah chim khawh a si lo” tiah Major General Zaw Min Tun nih tuzing Press Conference ah a chim. 2015 election lio ah Union Election Commission General Tin Aye nih thimfung thlatu minung cazin 100% chungah 30% lawng a dik kho tiah amah kan khan” tiah a rak chim bal. Mah lio zongah ralkap nih thimfung cazin chek le chek lo a rak um bal lo.\nElection ruangah lungtlin lonak a ummi kongah UEC nih biachahnak an tuahmi kha a dih donghnak a si. Mah cu UEC phung zong a si.2010 thimnak lio ah USDP nih a hlankan thimfung in teinak an co.Thimfung an rel i, adang party nih an tei sual ahcun a hlankan thimfung buri tom in an rak chuahpi i teinak an rak coter. Mah lio zongah ralkap nih zeibia hmanh an rak chim lo. NLD party nih 1990 thimnak, 2012 By election, 2015 kum thimnak le 2020 thimnak ah landslide, teicikcek in a tei bal cang caah 2020 teinak zong voting fraudd um lo in a tei khawh tukmi a si. NLD party nih 2016 in cozah an tlaih.\n2008 phunghram tangah temttawnnak phung tampi lak ah rian an tuan. A tuah khawh lomi tampi a um. An tlamtlinh khawh lomi tampi a um nain, ralkap cozah le USDP cozah nak in ngamdamnak, fimthiamnak, lam le sul ah thanchonak a tampi a um, eihmuar ziknawh ah ram pumpi huat in a zor lei a pamh timi cu al awk a tha lomi a si.Ralkap nih thimfung cazin 4 million hrawng a palhmi a um an timi ah hin 4 million nih thimfung va pe hna sehlaw zei party dah thimfung an pek timi zong tet-te chuahpi a hau. USDP chan ah NLD nih pohmah 436 remhnak dingah mipi minthut mi 4 milion kha teh zeitin nan tuah ve lai? timi ralkap sin ah biahalnak tuah phu a si ve hnga.\nRalkap cozah nih 2008 phunghrampi cu Kawlram mipi 92% nih an cohlan mi a si an ti nain 2012 by election, 2015 le 2020 thimnak a teitu NLD cu mipi nih phunghrampi thlen an duh caah thimfung an pekmi hna a si. Cucaah ralkap nih 2008 phunghrampi mipi 92% nih an cohlan timi zong hi lih le firkhut lawngte a si ko lo maw?Ralkap nih anmah rian a simi ramri congh le rampi humhimnak tuan loin an rian a si lomi politics i an i thelh caah kan ram caah hmunthur an si. Zei thil pao hi anmah le an umnak hmun ah a um lomi poah cu hmunthur an si. USDP nih teinak rak co hna sehlaw atu bantuk in thimfung min cazin kongah buainak a chuak hrimhrim lai lo. An duhmi party a sungh caah atu bantuk anaa kan ting lai lo tiah kan chim kho lo” an timi hi mipi zei rel lo, thimfung thlatu zei rel lo le mipi thlanglamh a si tiah ka ruah ko. Credit: Salai Lairamthang\nKAWLRALKAP LE RUAH CHUK CHO: SALAI LAIRAMTHANG\nA CHIMMI PAOH A TUAHMI PRESIDENT NAN TI MAW? HIHI RAK THEI UH


Online Chung I A Ca Post Mi Pakhat Te Ruang Bak Ah Naupawi Lio Mi Nutung Ralhrang Nih Faktuk In An Hrem Hnuah Thawng An Thlak – HRINGDILDEL LAIRAM\nOnline Chung I A Ca Post Mi Pakhat Te Ruang Bak Ah Naupawi Lio Mi Nutung Ralhrang Nih Faktuk In An Hrem Hnuah Thawng An Thlak\nShan ramkulh thlanglei Aungpan khua i thingthei a zuartu naupawi lio mi nu pakhat cu online i a thil post sawhsawh mi ruang bak ah a mah cu September 15 ah an tleih tiah an chungkhar sinin thawng kan theih. “Shan Ma Lay’ tii an auh mi thingthei tlai a zuar tawntu kum 37 mi Daw Kay Zin Kyaing cu September 15 ah khan SAC ralhrang minung 30 hrawng cu motor 3 khatin an inn ah an ra i an rak tleih tiah a mah a pasal nih fiangte in a chim.\n“Ka nupi cu Facebook ah thil pakhatte a post ruang bak ah cun, an rak tleih ko. A ho nih dek an report mi a si ko lai tiah zumhnak ka ngeih.A min taktak hmanh an theih lo buin an rak tleih i ‘Shan Ma Lay’ ti lawng in an kawh thiam,” tiah a pasal nih cun a chim. Dalan pawl nih an report mi a si i a mah hi cu thingthei zuarnak puaizung neitu men men lawng a si.\n“Ralthuam thilri ti bantuk, PDF a bawm tu a si ti bantuk sawhsawh cu an puh mi a si i, inn zongah zeihmanh hmuhmi an nei fawn loh. A dongh nak ah Facebook i a ca thlah mi pakhat ruang bak ah cun an tleih mi a si ko. Cunglei nawl pek nak ruang i a rak tlai mi kan si tiah an chim” tiah a pasal nih cun a chim rih.Daw Kay Zin Kyaing hi a paw ah naute thla thum hrawng a pawi i palik sakhan i an khumh lio ah fak tak in an kut zong an thlak. A pasal nih cun, “Zangfahtein ka nupi hi naupawi lio mi a si i rak ka vuak piak hram hlah uh. A hnulei a keng zong faktuk in ka tuk piak hram hlah uh tiah mitthli he ngeihthiam a hal hna.\nSeptember 17 ni ahcun Daw Kay Zin Kyaing cu Taung Li Lung thawnginn ah an kuat nain, Covid-19 boruak he ai keih loh tiah palik sakhan ah cun an kirpi than. Biahal ding dang an nei le siko lai tiah a pasal nih cun a chim. A hnipuan pawl cu September 15 ah khan a thar thlenpiak dingin an va lak i a phone belte lak an rak siang loh. SAC ralhrang nih rampi nawlneih nak an lak February 1 in September 17 tiang, ni 229 chungah ram mipi 6591 nak i a tlawm lo an tleih cang hna tiah AAPP nih cun nawl an chuah.\n← Tulio Kawlram Mipi Vialte Mitthli A Tlak Tertu Lem Cang Thiam Min Maw Kun Le A Pa\nMaw Kathin Ralkap Nih Zohchia Tuk In Pafa Hna An Thah Hna A Pa Chungril Zong Zohngam Si Loh →


01.03. 01:00 Lokalzeit Chengdu\n28.02. 22:30 Lokalzeit Chengdu\n28.02. 20:30 Lokalzeit Chengdu\n28.02. 01:30 Lokalzeit Chengdu\n27.02. 22:30 Lokalzeit Chengdu\n27.02. 03:30 Lokalzeit Chengdu


HI THIL A CHUAH MI HI CHIN MIPHUN RUANGAH A SI HNGA MAW? – The Chinlung Post\nJuly 1, 2021 admin Knowledge 0\nChin miphun ruangah Myanmar ramah Federal democracy kan hmuh khawh lonak le Ralbawi zik hna nih nawl ngeihnak an lak leng mang hi a si hnga maw? Ruah awk ngai a si mi cu,1948 kum ah Britain cozah sinin Bochoh Aungsan hruainak in Independence kan hmu si kaw,Ram mipi i ukhruai nak ding constitution an tuah mi ah khan Tlang Cungmi hna(Chin, Kachin, Shan, Kaya, Moon ,Kayin le Yakhain)cu kum hra hnuah nan duh ah cun na chuak kho tiin a rak thlem hna tikah Pin lung agreement a siam pi hna i Republic union of Myanma ram tiin Independence kan hmuh khawh nak kha a si.\nCu thil khua khang tu le Constitution a siam tu cu Augsan a si tikah Independence kan hmuh ka bakah Ausan nih Myanmar rampi a kan uk thai ne lai hi teh tiin ka lung uUsaw le a hawi le nih Aungsan le a hawi hna cu an thah hna a si ko?? Augsan a thih in Unuh nih kum 10 chung a kan hruai,kawlpa (Chin asilo mi)a si ko caah ram a dai ko,Kum 10 a dih tikah pinlung agreement cu a tlam a tling tak tak sual lai ti phangin Bochoh kyi Newin nih mipi nawl ngeihnak cu a lak than.\nI, Aungsan (Chinpa?)nih Democracy phung ningin a rak tuahmi Constitution cu a hrawh dih i Tlang Cun mi hna covo cu mang ban tuk an si dih .Newin te pawl nih cun Bamah lumyo ci wadah kha base ah hmangin constitution thar cu an tuah iTlang Cung mi hna cu kum 48 chung chuak kho lo in kawl kut tangah kan tang peng.Kum 1962 in 2010 kar lakah 1988 ah Aungsan suh kyi nih mipi a hruai hna tikah Kawlram mipi nih an support dih ti Kawl pawl nih an hmuh tikah Aungsan fanu thiam thiam a si pinah a pasal christian a si fawn tikah Khrihfa mi hna cu kawl pawl nih cun uico tluk hmanh ah an kan rello mi kan si fawn,\nSuhkyi party nih mipi that nak ding asi lo tiin an boycott i Ralkap party(U Ting sing president)nih kum 5 a kan uk cu chungah buai nak zei hmanh a um lo,2015 kumah Thim nak cu kan nei than i,NLD Suhkyi hruaimi an bawi i,2020 ah thimnak an tuah than NLD Suhkyi(Aungsan fanu Chin nu?)Nawl ngeihnak a chhuak than lai ti an ruah ruangah 2008 Constitution cu boh (chu phoh)in mipi nawl ngeihnak cu a lak than I nihin ni tiang hmun kipah kan buai nak hi a si.\nA tu NUG cozah nih Federal democracy phungin kan I hruai tikah kan hman dingmi phung hrampi(Constitution draft)suai tu ding mawhphurhnak sang bik General secretary dingah Salai Lianhmun sakhong Chin pa thiam thiam chiah a si.Cu caah cun Pu Hrangthio Chinpa ruangah kawlram timi a um mi kha Chin hna ruangah Pathian nih Kawlram pumpi cu Federal democracy ram kan si te ko lai,Pathian nih Chinmi hna hmangin Revolution hi tlam atlin ter te ko lai ti ka zumh. Catialtu: Suiawr Khuplian


Thongpang Ttha TakTak Si Cang : April Nikhat In National Unity Goverment (NUG) Dirh A Si Cang Lai. – Chintanbo\nThongpang Ttha TakTak Si Cang : April Nikhat In National Unity Goverment (NUG) Dirh A Si Cang Lai.\nMarch 29, 2021 admin MYANMAR NEWS 0\nThaizing kiptuh ah National Unity Government (NUG) adir cang lai.Lunglawmh nak kan hmuh hlan ah,harnak phunphun kan tawng hmasa tawn ttheu.Rampi cozah nih cun, kum fatin in, kawl mi le tlang cung mi hna nih remnak le daih nak kan ngeih khawh nak ding caah, tangka tampi dih in,Union day akan tuah piak lengmang tawn.Hi Union day an kan tuah piak mi ah hin,ruah nak leiin silo in, an ruah lonak lei in,hloh tlin nak cu kan hmuh cang lai tinak asi.Hi an tuah miah hin, tlang cung mi dih lak nih rualrem nak kan ngeihkhawh nak ding in, kan thih ah thih tti,kan nun ah nun tti,timi dir hmun ah kan phan cang.\nKan duh bik mi Federal Democracy kanhmuh khawh nak dingah,Thih hri molh in a cawl i mi le mah hngal lo in a cawlcangh mi nih hin kan ram nih thlennak taktak a hmuh cang lai timi ruahchannak fiang te in a langh ter cang. Thisen a luang mi vialte a lak an si lo, nunnak a liam mi vialte a lak an si lo, re a thei tha aba mi vialte a lak an si lo. Thaizing kiptuh ah National Unity Government (NUG) adir cang lai.\nLungrual te in tlangcung hriamtlai phu dihlak le mipi a herh ning poh i hma laak tti nak hram ai thok taktak cang lai. Committee sawhsawh nih lohma akal pi ti lai lo.Mah le zawn cio in kan tuah khawh mi lak ah man a ngei cemmi thil rak tuah cio in hi Revolution ah hin i chim ve ding tlak zeital kan tuah cio lo ah cun cucu kan mah saantlaihlo taktak asi ko lai. Ruahchannak ngei ko hna usih. Zeizong te thil ti kho tu bochan ding Pathian sin ah kan harnak vialte chim in kan mah le kan lohma cio i kan um ah cun.\nCredit: Salai Bawiukthang Cinzah\nKIA NIh Kawl Ral Hrang Hna An Tei Lengmang Nak Hna A Ruang Theih A Si Cang.\nNi Hin Ah Lai Pasal Ttha Hna Le Kawl Ralkap Hna Cu,Mei Thar In An Ni Phomh Ko Cang.\nLomh Um Tuk, KNLA le KA I Bawm In Ralhrang Ceilak An Thah Than Hna\nNihin lila ah faak ngai in SAC ralhrang nih an hun naam hna\nFalam ah Motor 56 An Lut Than\nThaizing October 26 in 28 tiang tuah ding mi avoi 38/39nak ASEAN summit meeting ah Min Aung Hlaing asiloah\nFalam Peng Thlan Rawn Ah, SAC Ralhrang Nih Inn 3 An Kangh Piak Than Hna


Champion League Siangpahrang An Rak Ti Mi C. Ronaldo Hi A Hmang Tuk – THLIZIL THAWNGPANG\nChampion League Siangpahrang An Rak Ti Mi C. Ronaldo Hi A Hmang Tuk\nApril 10, 2019 Zohnuam Sport\nChampion League quarter Final Ajax : Juventus an chuih mi zoh a dawh ngaingai. Ajax nih an nam ngai hna i goal tu ah an i har ngaingai. Halftime cu a vung dih phawt . Juventus Arfi C. Ronaldo nih dawh tuk in a lu in a suk ia.\nChampion League siangpahrang an rak ti mi hi C Ronaldo hi a hmang tuk hringhran. Bawlung chuih teinak ah a biapit tuk mi cu goal suk khawh hi a si ko. C. Ronaldo hi kawl pawng ahcun tih a rak nung hrimhrim. A tu ahcun Ajax cu Juventus nih goal khat in an hruai lio hna a si.\nPrevious Post:Hlasak Thiam Billy Ngun Cung Bik Nih Tahan I An Tuah Mi Chapchar Kut Ah Hla A Sak Mi Cu Tha Kho Tuk. Video\nNext Post:Champion League Quarter Final First Ah Manchester United cu Arti An Khoi Lo


Ralhrang Hna Andirhmun Acep Chin Lengmang. - TIMES OF CHIN NEWS\nRalhrang Hna Andirhmun Acep Chin Lengmang.\nMOSCOW, RUSSIA - JUNE 23: head of Myanmar's coup regime, Gen. Min Aung Hlaing speaks during the 9th Moscow Conference on International Security in Moscow, Russia on June 23, 2021. (Photo by Sefa Karacan/Anadolu Agency via Getty Images)\nPosted By: thawngthawng March 12, 2022\nNaitan February 12/2022 ah an tuahmi Unionday ah Min Aung Hlaing biachim mi ngai tikah tlangcung hriamtlai bu he remdainak ser kha abiapi bik ah achim. Cuhlanah arak chimbal lo mi bia achim mi cu; ri khiah lo in ramkhel kong kan iceih lai timi bia hi a si. Aluancia caan ah ramkhel kong an iceih mi zohtikah ralhrang pawl ‘ri ‘ khiahmi tang lawngah rak iceih asi tawn. A umtuning cu ‘ri’ kan khiahmi lawngah kan iceih khawh ,’ri kan khiahmi ah nan hna atla lo ahcun um ko uh, ‘tikhi an kalpi peng i,’cu an ri khiahmi tanglawng te ah cun rak iceih asi tikah nang ceipa kei va rit ti lengmang ah kan tla. Cucaah atutan MAH nih ‘ri’ khiah lo in ramkhel kong kan iceih lai a timi hi ‘cuhlan kan iceihmi nak sang deuh in kan kal lai ati duhnak a si.\nCuhlannak sang in ‘ri’ khiah lo mi ramkhel kong kan iceih lai a timi hi thencheunak policy hman aduh caah a si. Ralhrang pawl an tinhbik mi cu NUG – PDF le tlangcung hriamtlai phu hna thencheu hmasa hi a si, Cucaah tlangcungmi he remdaihnak ka ser khawh ahcun NUG le PDF hi fawi tein ka tei hna lai a ti caah tlangcung hriamtlai phu ra uh ‘ri’ khiah lomi ramkhel kong kan iceih lai ahun kan tinak hi a si. Asinain tlangcung hriamtlai phu pakhat zong nih an hna atla pi loh. Cucaah cuhlan arak hman tonmi phu khat he remdainak ser in phu khat va tuk hna timi strategy kha atlamtling tiloh, Hihi aral sunghnak ngan taktak asi teh lai.\nHriamnam thatha alak tonnak Russia le Ukraine ral an thawh caah cuhlan bantukin hriamnam alak khawh ti lailoh. Cu chinchap ah ralhrang bawi pawl nih Russsia ramah an ichiahmi phaisa zong chuah khawh lo in thawngtla dirhmun bantuk asi tikah an thaw apit ter chin.Ralhrang pawl ruahnak ah Russia le Ukraine raltuk nih hin Vawlei pi nih Kawlram lei an rak hoih mi kha R le U lei ahoih lai i, cu nihcun kan lam a awn ter deuh lai ti an ruat nain, anmah lam pit chinnak tu ah aa cang.\nNaitan ahkhan China Tuluk nih NUG foreign Minister Daw Zin Mer Aung sinah PDF nih gas pipeline hi rak kan hrawhpiak hram hna hla seh,tiah nawlnak an tuah. Hihi ralhrang pawl caah cun apa nih afa kha san natlailo tiin ahlawt mi bantuk khi a si. Khelkhat in kan chim ahcun China nih hin MAH ka gas pipeline hmanh na veng khawh lo caah chawnh awk nai tlak lo tibantuk khi a si. Cucaah ralhrang pawl nih hin mah tluk ralkap thazaang an iphazo lo bu hin China pipeline hi ven chih an hau. aruangcu an ven khawh lo ahcun China nih akan hlawt lai tihi an phang . Hihi atulio ralhrang pawl an lu ari taktak mi pakhat asi ve.\nMAH ai ruahnak ahcun ral atei lomi ralbawi hi ka tlongh hna lai i, ral ateidingmi ralbawithar ka kaiter hna lai ti hi a si. Cucaah ralbawi hlun zeimawzat ahlonh hna i ralbawithar akai ter hna. Asinain ralbawi thar akai mi hna nih ral kha an tei deuh hlei loh, Chinchap ah ralbawi tam ngai nih an zamtak chinchap rih. Hihi MAH caah cun akut pakhat akiak mi bantuk khi a si.\nNaitan ah Arakan Army /AA nih Arakan duhning in ramleng mi he ibawmh in ram kan dirh lai, ‘tiah statement an chuah. Kanmah tein Inndang kan chuak lai ti khi MAH thawng an hun thanh mi a si. AA nihhin ralhrang hna hi an kap hna lo nain an politics kalpi mi hi ralhrang caah cun voksa hang a sa taktak mi aidin sual i, chak ah le zoh a chiah caah alemh chih i achung vialte akangh dihmi bantuk khi a si. Cucaah AA nih ralhrang hna hi an kah hna lo nain, an kalpi mi politics nih hin MAH chingril hi fak ngaiin a kangh ter.\nNihin tlangcung mi ral kan tukmi zohtikah cuhlan nakin teinak tam deuh kan hmuh, Kan ral zong atha deuh,,,cuhlan nakin kan ilungrual deuh fawn, Khattalei ah PDF le CDF hna zong cuhlan nakin raltuk an thiam deuh,,,an meithal zong duhsa in athangcho chin lengmang. Tlangcung hriamtlai phu le PDF kan thawn chin lengmang tikah, ralhrang pawl caah cun thlankhur he an i naihchin lengmang nak asi caah, ralhrang pawl an lu ari bikmi cu mahka zawn te hi a si.\nAtulio ralhrang hna an dirhmun hi a lamkip in a cep chin lengmang cang. Kan pupa hna nih pawpi rawltam sa a seh khawh ti lo mi khi athih lai ahcun a sual khun an ti bantuk in ralhrang pawl hi an sual chin thluahmah. Hihi an thih nak thlankhur an naih chinleng mang caah a si.\nCucaah atulio ralhrang pawl an hrang chin lengmang mi hi tihnak le lungdongh nak ah hmang lo in teinak lam kan i naihchin lengmang cang ti tu in lung thawnnak he hmai hnor chin ko usih. Teinak thantar kan lak khawh dengmang cang. Credit: Van Neih Thang


Iran Cozah Nih US Ralkap Pawl Gulf Ram Chungah A Rak Luh Cu Ka Caah Thil Tha Taktak A Si — Salai Ephraim Thawngpang\nAmerican president Donald Trump nih cun a cozah ralkap hna le a raltuknak tilawng pawl hna cu Iran cozah va tawng dingin Gulf ram lei ah a luhter cuahmah hna tik ah Iran cozah nih cun US nih mah bantuk thil a tuah mi cu ka caah cun an mah khi ka hriamnam tu an si deuh tiah a chim.\nAmerican cozah nih a cozah ralkap le a raltuknak tilawng hna Gulf ram ah a luhter mi hna cu Iran cozah nih a kan t’ih lai i hmaitonh Ca buaicung tonbiaruahnak a duh te men lai tiah aa ruah!a si na in Iran Revolutionary Gurd an senior officer commander nih cun Iran cozah nih kan duh a si ah cun khi hmun i US cozah nih a ralkap le a ralthuam a chiah mi hna cu kan ralthuam menmen an si ko tiah a chim.\nCun Iran Revolutionary Gurd senior nih cun a tutan i US nih tongh a kan timh ning le a kan hrocer ning kan ruah ah cun Iran cozah nih kan rak zenh ngaingai.a si na in US cozah a cawlcangh ning le a raltuknak thilri hmangin a kan hrocer mi cu US zong hi zei ngaingai cu a rak si lo hi teh,t’ih awk pakhat hmanh a um lo tiah a chim fawn.\nUS cozah nih a ralkap le a raltuknak tilawng Gulf ram chungah a chiah cangmi hna hi ralkap minung 6,000 hrawng le a raltuk nak vanlawng 40-50 karlak an chiah cang hna.cu hna pawl cu Iran cozah nih cun an tu i US ralkap le a hriamnam a chiah nak hmun khi kan duh a si ah cun cikhat ah kan neih mi Missile hrimnam in cikhat ah kan thah khawh dih hna tiah zei poi lo taktak in an chim.\nTagged Iran Cozah Nih US Ralkap Pawl Gulf Ram Chungah A Rak Luh Cu Ka Caah Thil Tha Taktak A Si\nIsrael Nih Syria Ram A Lak Mi Golan Heights Ram Cu Trump Land Tiah Minsak A Timh Hoi Cang →\n← Cristiano Ronaldo Nih Cun Ka Thinlung Chungah Pumpululh Kong Hi A Um Kho Tuk Ti Lo


- Page 3 of 333 -\nGospel Sing Milley Sui Nih Ram Hla A Sak I Singer Iang Len Sung Le Ahawi Le An Lam Nak Video\nJune 8, 2022 hleicung@gmail.com Leave a comment\nKan chin/Lai Gospel sing Milley Sui nih ram hla a sak i singer Iang Len Sung le ahawi lei an lam nak video zoh duh mi hna nih mah a link hi Thechinlightnews/videos/ hmeh piak law video an zoh khawh lai. Thawng dang: Sagaing ramṭhen Watlat Peng Butae khua sianglairun\nGood News; Ralkap 18 Leng An Thi Hoi Hih +Video\nKNU Brigade 2 hmunram, TaungNgu pengkomh chung ah SAC ralkap an camp, Lwin Po le Ye Ta Hkun cu KNLA ṭangṭi phu hna nih, sniper in an kah hna i, June 4-6 tiang ah SAC ralkap 18 hrawng an thi, tiah PDF sin in theih a si. Sniper in kan\nCDF-Valpa Timi Hla Cu A Full In A Chuak Cang + Video\nJune 7, 2022 hleicung@gmail.com Leave a comment\nKhah mipi nih kan I ngaih hlang taktak mi CDF Val pa timi hla cu a chuak cang a tangah a video in kan in chiah piak hna,mah a link hi atchVIDEO 5178068 hmeh cliak piak law a vide na zoh kawh lai, Thawng dang relchap- NUG Prime Minister Mahn\nZualko: Palik Sakhaan Lak Kahdoh Nak Ah Mipi Ralkap Pahnih Nunnak A Liam\nkinelay palik sakhaan lak kahdoh nak ah mipi ralkap pdf pasal pahnih nunnak a liam. Magway ram then, Kinelay khua palik sakhaan lak Kahdoh nak ah Mipi ralkap pahnih nih ram le miphun caah nunnak an pek tiah theih a si. A thimi hna hi Yan Niang Moe le Kyaw\nThantlang Khuachung Kahdohnak Ah Salai Van Lawmh Nih Ram Caah A Nunnak A Pek, RIP,,\nJune 6, 2022 hleicung@gmail.com Leave a comment\nThantlang Kahdohnak Ah Salai Van Lawmh Cung A Nunnak Liam. ,CDF Thantlang ralkap Salai Van Lawmh Cung (Kum 24) cu a biakam bang Pur (June) 6, Thantlang khuachung kahdohnak ah Chin ram le miphun caah a nunnak pek. Ram leng thawng pang dang relchap- Nigeria ram Catholic Khrihfa Biakinn pakhat\nBreaking News; Tuhi Kyaw Khua An Kal Lio Si\nKhah hramhram in uk nak a la tu le mip umnak inn le lo hrmahram in a khang duah hmang tu ralhrang pawl kan chin ram chung an cawlcangh um kal nak hi ram zoh ve,crd-by; Salai William HC; Kawlrawn lei in Gangaw ahungkai ralhrang motor 100 kha Myone Yua\nRalhrang 300 Leng Bak An Thi\nMay Thlakhat Chung Kahdohnak ah KNLA Ralkap Phufonh Kut in Ralhrang Minung 300 Leng An Thi ii Tam Nih Hliamhma An Tuar, Kareni ralkap KNU tlaihmi hmunhma ram chungah ralhrang le KNLA ralkap phufonh hna May thlakhat chung kahdoh nak voi 400 leng a chuak tiah KNU Center nih June\nTling Lo Hmanh Usih Timi Thangthatnak Hla Dawh An Sak Tinak\nJune 4, 2022 hleicung@gmail.com Leave a comment\nKan singer pawl pathian thangthat nak hla dawh an sak nak cu mah a link hi facebook.com//videos/3 hmeh piak law video an zoh khawh lai.Thawng dang: Kayah ramkulh ah May thlachung a chuak mi kahdohnak ruangah SAC ralkap 107 an thi. KNDF in ralkap 11 an nunnak a liam ve,\nKhah, KNDF Nih Ralhrang An Phomh Hna Ning Cu An Mak Lawlaw + Video\n2022 June 3 – Karenni peng, Phasaung le Bawlakha khua hna ah a ummi SAC ralkap pawl sinah eidin phorh dih in a rak kirmi SAC ralkap mawṭaw thluan cu Karenni phufonh hna nih June 1 le June 2 ah an bawh hna i SAC ralkap tampi an thih leng\nKhah!,, Russia In A Rak Tlungmi Ralhrang Bawi Captain Kyaw Zin Lat An Tlaih + Video\nMon ramkulh, ThaHtone peng HtoneBo Lay khua ah civil form in a ummi Khah Ma Ya 9, Russia in a rak tlungmi Captain Kyaw Zin Lat cu Sergeant pakhat he ThaHtone Guerrilla phu nih June 2 ah an tlaih hna. Captain Kyaw Zin Lat cu KNU/KNLA Brigade 1, Battalion 2,\n«Previous Posts 1 2 3 4 5 … 333 Next Posts»


Salai Aung Soe an tlaih hi thla 4 leng a rau cang. – Hakha Cherry\nAA hriamtlai nih an tlaih mi Salai Aung Soe cu thla 4 hnu ah an thlah than cang.AA hriamtlai nih an tlaih mi Chin pa Salai Aung Soe cu thla 4 le ni 16 hnu ah an thlah than i, dam tein Paletwa a phan, tiah kan theih. Salai Aung Soe hi 2020 July 29 ah AA hriamtlai nih an tlaih i, 2020 December 15 zaanlei suimilaam 1:00 hrawng ah an thlah than hi a si.\n“Salai Aung Soe an tlaih hi thla 4 leng a rau cang. An tlaihka le an hren chung vialte AA hriamtlai upa hna nih kan tlai lo tiah an i pheh peng. Zei si poh ah, KACC nih Salai Aung Soe a luat than mi kong ah chungkhar ai-awh in kan i lawm i, a luat nakding ca ah a kan bawmtu vialte cung zong ah lunglawmhnak kan langhter,” tiah KACC nih 2020 December 16 ah cathanh an chuah.\n“Chin Ramkulh Paletwa Peng le Rakhine Ramkulh chung ah ralkap le AA hriamtlai hna buaibainak chirhchan in a ruang um lo le sualnak a ngei lo mi khuami tlaih mi hna Myanmar ralkap nan si zong ah, AA hriamtlai nan si zong ah a ran khawh chung in kan thlahpiak hna u, kan in nawl,” tiah cathanh ah an tialchih.\nHi kong ah KACC le RRCCI in Chimphuan nak Nawlngeitu Mai Nang Wai nih, “December 12 lio ah khan AA lei nih Salai Aung Soe chungkhar a thli in an rak chawnh hna i, kan rak thlah lai an ti. Cu tik ah chungkhar nih aa naihniamnak bik tiang an va don i, December 15 chun suimilaam 1:00 ah Paletwa a phanh hi a si. Atu tiang ahcun hliamhma a ngeih le ngeih lo zong kan thei rih lo. Kan theih ning ahcun a dam ko an ti. Amah he bia kan i ruah kho rih lo i, zeihmanh tling tein kan thei kho rih lo,” tiah The Hakha Times ah a chim.\nSalai Aung Soe le a hawile minung 3 cu AA hriamtlai nih July 28 ah an rak tlaih hna i, a hawile cu tuan ah an thlah than hna nain, Salai Aung Soe cu thla 4 hnu lawng ah an thlah hi a si, tiah kan theih.Credit-The Hakha Times\nPathian Lam Hruai nak Thawng in Ka Hla Sak nak Kum 20 leng Chung ah Mah ban tuk in Chin Tube nih


CDF Senthang Kan i Lawm Tuk ee – Lai Celeb News\nCDF Senthang Kan i Lawm Tuk ee\nThawngpang tha ngai a si. Bawipa nih kan miphun ralkap a ven hna. An uniform he uar an um bak. Ralhrang doh in aa thawhmi CDF Senthang hna cu hliamhma tuar lo tein an kir kho than. Nunnak thap in riantuantu hna hi uar lo awk an tha lo. An hmanthlak pawl he hi ti hin langhter an si.\nRalhrang Kahdoh Nak in Hliamhma Tuarlo Tein CDF Senthang Pawl An Kir Than: Ralhrang he hmaikal in Kahdoh nak an tuah dih hnu ah pakhat hmanh hliamhma tuarlo tein ahimnak ah tling tein CDF Senthang an kir tthan kho tiah thawngtheih asi.\nRalhrang Kahdoh Nak in Hliamhma Tuarlo Tein CDF Senthang Pawl An Kir Than\nစစ်ကောင်စီတွေ တိုက်ခိုက် ပြီးနောက် CDF Senthang ရဲဘော်များအား အထိအခိုက်မရှိဘဲ ကျန်းကျန်းမာမာ နဲ့ပြန်ရောက်ခဲ့ကြောင်းသိရှိရပါသည်။ Source: CCNC\nRalhrang Nih Hakha Pu Siang Mang Inn An Khar Piak:CNLD party in Chin ramkulh hlutdaw palai a tlingmi Pu Siang Mang inn cu Jan 12, zinglei suimilam 11 hrawngah ralhrang nih an khar piak tiah theih a si. Hi kongah Pu Siang Mang a chungkhat hna nih “Zeiruangah an khar ti kan thei lo, kan khuaruah a har ko” tiah an chim.\nRalhrang nih Pu Siang Mang inn ah an tarmi ah cun “Hi inn cu ralhrang cawlcanghnak a tuahtu pakhat kha i thuhnak le chikhat umnak an onhmi a si ti kan theih caah ralhrang dohnak upadi pohmah 52 ningin inn ngeitu cu dan kan tat lai, cu pinah pohmah 54 ningin hi inn cu cozah thilri ah lak a si lai” tiah an ṭial.\nPu Siang Mang cu caan saupi Hakha khuanu-khuapa hruaitu a ṭuanmi a si. Kum 2020 rampi thimnak ah CNLD in teitu umchun a si. Oct 30, 2021 zongah khan Hakha Dawrthar sangah a ummi Dr. Lian Hmung Sakhong inn cu ralhrang nih an rak khar piak cang tiah theih a si. Source: The Chin Post.\n← Ralrinnak Thawng: Laitlang le Kalay Khualtlawng Dingmi caah Ralrinnak\nThantlang Peng Ralzam sinah Dawtnak Langhter a si. →


KNDF nih ralzaam hna sin ah minung hawi zawnruahnak rian an tuan – Buanchukcho\nNovember 10, 2021 admin BREAKING NEWS 0\nNovember 10| Kayah (Karenni) Ramkulh chung ralzaam camp hna ah KNDF B-02 ralkap nih minung hawi zawnruahnak rian an tuan, tiah theih a si. Ralzaam camp ah aa dor mi rammi hna sin ah ngandamnak lei zohkhenhnak rian, thazaang peknak biachim, lumsate le ngamhtlak tein i hawikomhnak tibantuk le thinlung le thluak lei thawnternak tibantuk tete an tuahpi hna tiah theih a si. The Hakha Times\nthawngpang dang relchap : Breaking News : Vawleicung i Mi TTihnung Bik Timi Pa le Iran Pa Lianpi (Hulk) An i Thua Taktak Cang Lai\nKum 39 upa mi Martyn Ford cu vawleicung ah mi ttihnung bik tiah timi a si i a mah hi kum tampi chung MMA training a petu a si fawn. Iranian Hulk timi tlangval kum 29 mi Sajad Gharibi he an i thua lai tiah vawleipi theih in Media nih thawngthanhnak a tuah cang. An i thuat ding caan belte a rau deuh rih lai i a ra laimi 2022,April 2, ah UK khuapi ah an i thua te lai . An puai zoh dingin mi tampi an i tim i an i ngeih tuk cio caah a tu te in ticket zong an zuar cang i tam taktak an zuar khawh cang tiah theih a si .\nAn pahnih in milar taktak an si veve i Goliath Vs Goliath an i thua lai tiah Media kip nih a phuan .Iranian Hulk hi instagram ah followers minung 580,000 a ngei i Ford nih cun 3.1 million a ngei ti a si .Ford hi kum tampi chung MMA fighters pawl training a pe lengmangtu a si nain amah hi a ho he hmanh ai thua bal lomi a si ve.\nNikum ah khan Ford nih cun UFC President sin ah ” UFC ah hin super heavyweight pawl zong i thuat ve ding a si. Mi fa tete lawng an i thuat mi zohpeng cu a ka simh tuk cang” tiah ca a kuat .Atu ah cun a tak bak in Iranian Hulk he an i thua ve taktak cang lai. Martyn Ford hi 6th 8 inches a sang i Sajad Charibi hi 6th 2 inches a sang ve. Ford hi a sang deuh nain kum lei ah cun Sajad hi a no deuh tuk i kum 10 in an i thlau .\nR.I.P : Kalaymyo Bethany Siikhan Ah Oxygen Dur A Puah Caah Church Pastor Pa Le A Nupi An Nunnak A Liam


REL KA DUH Africa Holh Albania Holh American Kut Holh Amharic Holh Arab Holh Argentina Kut Holh Armenia Holh Armenia Holh (Nitlaklei) Assam Holh Australia Kut Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Bashkir Holh Basque Holh Bassa Holh (Cameroon) Batak (Toba) Bicol Holh Bislama Holh Bosnian Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Chuvash Holh Cibemba Holh Citonga Holh Colombia Kut Holh Corsican Croatia Holh Czech Holh Dangme Holh Denmark Holh Digor Holh Dutch Holh Edo Holh Efik Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Greenland Holh Grik Holh Guarani Holh Guianese Creole Gujarati Holh Gun Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Hungary Kut Holh Iban Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Japan Kut Holh Javanese Kabiye Holh Kabuverdianu Kabyle Holh Kachin Holh Kannada Holh Kayin Holh (Sgaw) Kazakh Holh Kazakh Holh (Arabic) Kekchi Holh Kikamba Holh Kikaonde Holh Kikongo Holh Kimbundu Holh Kinyarwanda Holh Kirghiz Holh Kirundi Holh Kisi Holh Kisonge Holh Kongo Holh Korea Holh Krio Kwangali Holh Kwanyama Holh Kyangonde Lamba Holh Latvia Holh Lifu Holh Lingala Holh Lithuania Holh Low German Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mazatec Holh (Huautla) Mende Mingrelian Mirang Holh Mixe Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Norway Holh Nzema Holh Oromo Holh Ossetian Holh Otomi Holh Pangasinan Holh Papiamento Holh (Aruba) Papiamento Holh (Curaçao) Persia Holh Philippines Kut Holh Poland Holh Portugal Holh Portugal Holh (Portugal) Punjabi Holh Quechua Holh (Ayacucho) Quechua Holh (Bolivia) Quechua Holh (Cuzco) Rarotongan Holh Romania Holh Romany (Macedonia) Cyrillic Romany (Romania) Russia Holh Samoa Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Somali Spain Holh Spain Kut Holh Sunda Swahili Holh Swati Holh Sweden Holh Tagalog Holh Tahiti Holh Tajiki Holh Tankarana Holh Tarascan Holh Tatar Holh Telugu Holh Tetun Dili Thai Holh Tigrinya Holh Tlapanec Holh Tojolabal Holh Tok Pisin Holh Tonga Holh Totonac Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Urdu Holh Uzbek (Roman) Uzbek Holh Valencian Venda Holh Venezuela Kut Holh Vezo Holh Vietnam Holh Wales Holh Wallisian Holh Xhosa Holh Zapotec Holh (Isthmus) Zulu Holh\nZeicah Jehovah Tehte Hna nih Thi Rawnh An Duh Lo?\nA hmaan lomi ruahnak\nMi chimmi: Siibawi te nih a kan damh kho lai lo tiah an ruah caah Jehovah Tehte Hna cu sii i thlop an duh lo.\nBiatak: Kanmah ca le kan chungkhar caah a ṭha bikmi siilei thlop ning kha kan kawl. Kan zawt tikah a thiammi le thi tel loin khuaihlai a duhmi siibawi kha kan fuh hna. Siilei thlop ning a ṭhanchomi kan hmuh tikah kan i lawm. Jehovah Tehte pakhatkhat a zawt tikah thi aa tel lomi siilei thlop ning a ṭhanchomi hi a caah bawmtu a si bantukin midang ca zong ah bawmtu a si ve. Ram tampi ah cun mizaw hna nih thi in chawnh khawhmi zawtnak, thisa dernak le thi rawnh i palh sual ti bantuk thi rawnh ruang i a chuak khomi zawtnak kha hrial awkah an i thim khawh cang.\nMi chimmi: Jehovah Tehte Hna nih a zawmi kha zumhnak nih a damter khawh tiah an zumh.\nBiatak: Kannih cu zumhnak in mizaw damter kha kan hmang lo.\nMi chimmi: Thi rawnh loin i thlop cu a dihmi a tam tuk.\nBiatak: Thi rawnh loin i thlop cu a dihmi a tlawm deuh. *\nMi chimmi: Thi rawnh an duh lo caah ngakchia tel in Jehovah Tehte tampi cu kum fatin an thi.\nBiatak: Mah bia cu a si hrimhrim lomi a si. Pumhlaitu siibawi te nih minung lung le ruh an hlai tik le pum chung thilri an thlen tikah thi rawnh loin an tuah tawn. * Thi aa rawnh lomi ngakchia le mizaw cheukhat cu thi aa rawnhmi hna bantukin an dam asiloah anmah nakhmanh in an dam deuh caan a um tawn. * Zeiti a si hmanhah, mizaw pakhat cu thi aa rawnh lo ruangah a thi lai asiloah thi aa rawnh ruangah a nung lai tiah ahohmanh nih fiang tein an chim kho lo.\nJehovah Tehte Hna nih thi rawnh kha zeicah an duh lo?\nMah cu siilei he aa pehtlaimi si loin biaknak he aa pehtlaimi tu a si. Baibal chung i Biakam Hlun le Biakam Thar nih thi kha hrial awkah fiang tein nawl a kan pek. (Genesis 9:4; Levitikas 17:10; Deuteronomi 12:23; Lamkaltu 15:28, 29) Mah lengah, Pathian nih thi kha nunnak a aiawhtu in a hmuh. (Levitikas 17:14) Cucaah thi kan hrialmi cu Pathian nawl kan ngaih ruang lawng ah a si lo, Pathian kha nunnak Petu in kan upat ca zongah a si.\nAn Hmuhning aa Thleng\nA buai ngaimi khuaihlainak kha thi rawnh hau loin an tuah khawh cang\nSiilei he aa pehtlaimi bu hna nih thi rawnh hrialnak kha thi aa tel lomi siilei thlop ning ti zong in an auh, hlan ah cun mah kha a ṭhalo tukmi in le mahle mah i thah a si ti hmanh in an rak hmuh, asinain nai ah an hmuhning cu aa thleng. Tahchunhnak ah, 2004 ah, sii kong aa ṭialnak journal pakhat nih hitin a ti: “Jehovah Tehte a simi mizaw hna caah tuahmi siilei thlop ning tampi cu a hnuah mi zapi caah hman a si te lai.” * 2010 ah Heart, Lung and Circulation timi journal capar pakhat nih hitin a ti: “‘Thi rawnh loin khuaihlainak’ hi Jehovah Tehte Hna ca lawng ah a si tiah ti awk a si lo, pumhlaitu siibawi hna nih mah kha zei bantuk thil sining paoh ah hman ding in an ruah awk a si.”\nAtu ah vawleicung pumpi i siibawi tampi nih a buai ngaimi khuaihlainak kha thi rawnh loin tuah khawh awkah thi tam tuk chuah lo ding kilvennak lam kha an hman cang. Thi rawnh hau loin cutin i thlopnak kha a ṭhangcho liomi ram zong nih an hman i Jehovah Tehte a si lomi mizaw tampi zong nih cutin kan thlop u tiah an ti hna.\n^ cat. 8 Transfusion and Apheresis Science, Volume 33, No. 3, ca. 349 ah zoh.\n^ cat. 10 The Journal of Thoracic and Cardiovascular Surgery, Volume 134, No. 2, ca. 287-288; Texas Heart Institute Journal, Volume 38, No. 5, ca. 563; Basics of Blood Management, ca. 2 le Continuing Education in Anaesthesia, Critical Care & Pain, Volume 4, No. 2, ca. 39 kha zoh.\n^ cat. 10 The Journal of Thoracic and Cardiovascular Surgery, Volume 89, No. 6, ca. 918 le Heart, Lung and Circulation, Volume 19, ca. 658 kha zoh.\n^ cat. 14 Continuing Education in Anaesthesia, Critical Care & Pain, Volume 4, No. 2, cahmai 39.\nThi Rawnhnak He Aa Tlaiin Baibal Nih Zeidah A Chim?\nBaibal ah Pathian nih “zei thi hmanh ei nan i sum lai” tiah nawlbia a kan pek. Mah cu tuchan he zeitindah pehtlaihnak a ngeih?\nShare Share Zeicah Jehovah Tehte Hna nih Thi Rawnh An Duh Lo?


SAC Ralhrang Thlahmi Myanmar Bawlungchuih Thiam Pa nih SAC Ralhrang Duhlonak a Kut Zung Thum a Thlir Diam – Buanchukcho\n2022 World Cup luh khawh nakding kehneksak puai chuih ding in Japan ah a phanmi Myanmar bawlungchuih thiam pakhat nih SAC ralhrang uknak kan duh lo timi langhternak a kut zung thum a thlir diam. A kut dong ah “We Want Democracry” timi ca a ttial. The Chin Journal\nthawngpang dang : May 26 tiang kahdohnak 100 leng a chuak, ralhrangbu lei 100 deng an thi tiah KNU Brigade 5 chimhnak nawlngei Lt. Col. Saw Kale Doe nih hi ti hin a chim. “An mah lei BGF hna he fonh in kanmah lei ah thazaang an rak i chap caah kan karah buainak zong a zual, i kahnak zong a fak chin lengmang, A dai cang ti hrim a um lo. May thla thawkin nihin tiang voi 193 kan i kap cang” tiah a ti.


Thawngttha... | Radio Veritas Asia\nNihin kan theih mi cathiang, ah Bawipa nih Prophet Isaiah cathiang kha a rel i a ti mi cu, “Kika Cathiang can hi nannih nih ka rel tikah nan theih bantukin nihin ni ah hin a tling cang” tiah a ti. (Luke 4:21)\n(Luke 4:14-21) catlang hi nifatin kan nunnak ah kan i nunpi hna hnga mi Cathiang catlang hna an si. A bikin sifak harsa hna caah lunglawmhnak thawngtha a phuang kho tu si nak ding hi a si.\nLunglawmhnak thawngtha cu zei khi dah a si hnga? Sifak harsa hna ti mi hi teh zei dah a chim duh nak a si hnga? Nihin kan rel mi cathiang chungah thongtla hna luatter ding le, mitcaw hna nih khua hmuh than ding, hrem a tong mi hna khamh awk ah Bawipa a ra tiin kan hmuh.\nNihin kan vawlei pi ah kokek ral siseh, raltuk ruangah har a tong mi si hna seh, zawtfah ruangah lung retheih in a um mi si hna seh minung tampi thinphang thla lau in um cio a si. Harsat nak hna nih a kan kan nunnak ah a kan ngeirh i zalonnak kan sin ah a um kho ti lo. Phaisa ruangah siseh, dawh duh ruangah siseh, minthan duh ruangah siseh, ruam kai duh nak sal, pakhat le pakhat i rem lo nak, i hlawtnak, ruahnak ttha lo ngeih nak tbk,… hna nih a ttem chih mi hna an si.\nHi bantuk ttem nak hna i luat khawh nak hnga ding caah le midang hna zong an luat khawh ve cio nak hnga i bawmchan zungzal hna u sih. Kan ram kan vawlei cung pi zong ah pakhat le pakhat i bawmchan hna u sih. Daihnak le remnak himnak caah lungthin khat tein dawtnak he kan kal tti hna a si ah cun teinak kan hmu zungzal ko hna lai.\nDawtnak kan ngeih a si ah cun Pathian kan sin ah a um tinak a si i Pathian kan sin a um a si ah cun teinak kan hmu zungzal ko hna lai. Kan mah hna zong Pathian sin kan um ve hrimhrim a herh.\nHarsatnak a tong mi hna caah daihnak le lunglawmhnak thawngtha a nun pi kho tu si khawh i zuam zungzal hna u sih.\nThla kan cam hnga ding mi cu: “Maw Bawipa, lunglawmhnak thawngtha bia a si mi, dawtnak, daihnak, ruahchannak thazang pawngkam um mi hna cungah a langhter zungzal kho tu ka si ter ko sawh” tiin thlacam hna u sih.


Min Aung Hlaing Caah Thinphang A Si Cang March Thla Ni Kul Sarih Ralkap Ni Ah Leng A Chuah Ngam Na Zum Maw – Onlinenungak\nMin Aung Hlaing Caah Thinphang A Si Cang March Thla Ni Kul Sarih Ralkap Ni Ah Leng A Chuah Ngam Na Zum Maw\nMin Aung Hlaing hi a nung in maw a thi in dah ti lawng tang. March 27 ni khi zeitin dah a um te hnga.Ralkap an sung thluahmah cang tihi hmuh khawh a si. An minung zong an zawr taktak. State kip ah tlangcung hriamtlai pawl nih an thah hna. Atu i an piahtana pakhat cu khuapi chungah an langsar ngai nain states ah ralkap an tam ti lo. Cu hlan cu AA KIA KNU pawl he an i kah tikah Yangon Naypyidaw lei in ralkap an kuat peng tawn nain tutan hi kuat ding an ngei ti lo. An sung hrimhrim ti a lang.\nPahnihnak atu ralkap Uniform aa hrukmi 4 ah 1 khi cu ralkap taktak an si lo. Nizan Yangon khua chung zongah ralkap Uniform aa hrukmi Nu tampi ralkap muisam keng lomi an hmuh len hna. Hakha lila zongah a si ve. Palik le ralkap uniform aa hrukmi nu an tampi.Monywe zong ah si ko. Hmun tampi ah ralkap zong a tuan bal lomi training hmanh a tuah bal lomi minung pawl ralkap nih hramhram in mipi dohnak ah an hman hna. An thazaang aa phazo ti lo.\nMin Aung hi a luat hrimhrim lai lo. A nung in maw an tleih lai. A ruak in dah ti lawng a tang. March 27 hi ralkap ni a si caah MinAung Hliang nih minhkhun a chim tawn. Tutan hi a chim ngam lai maw. Leng ah a chuak ngam taktak hnga maw timi ruah ding um. A chuah cun thih.A chuah lo sual sile a kuttang nih an zum in an bochan ti lai lo an hnu ah an chit tak khawh.A hlat in nawl pek tung i amah a langh tung lo cun cucu ralkap phung si ti lo.\nRalkap nih khi ralkap caah a biapi tuk ralkap le an hriamnam langhter ni an thazaang show tuah ni a si.Atu zong ah KNU sin ah ralkap le palik tampi an zam cang. Azammi 1000 leng an si. Ralkap le palik zong an i tel tiah Pa Du Saw Tu nih RFA ah a chim.Cucaah ralkap hi an sung cang.. caan sau an dir kho ti lai lo. Mipi nih kan doh hna R2P nih luhhnawh timh hna. Asean zong nih an rawt chih. US UK India Japan Australia Japan le France S. korea nih tuk ding in an hngah fawn. Credit: Tluang Ceu Thang\nRalhrang rallokap nih thlakhat chung kahdohnak kan dai lai tiah ca thanh an chuah hnu ah KIA hmunhma ah a tu ni tiang fak ngai in kahdohnak a um rih >>>>


Thantlang Innkangmi Kong Fianternak A Thar Bik! – Chin 11 News\nThantlang Innkangmi Kong Fianternak A Thar Bik!\nThang Hrim sia zuatnak hmun um mi inn a kaang, minung aa hliam mi an um lo:- Chin Ramkulh, Thantlang khua phak lai Pu Thang Hrim sia zuatnak hmun ah a um mi Pu Ram Ceu Thang inn cu 2021 January 21 zaan suimilaam 1:00 hrawng ah a kaang, tiah kan theih.\n“Innkaang mi hi Pu Ram Ceu Thang inn a si. Dot hnih a si i a dihlak in a ciam ko. An sungh mi a man hi kan tuak thlu rih lo,” tiah Thantlang Sakhanhmu Pu Thla Hmung nih The Hakha Tines ah a chim. Tutan Thantlang inn kanghnak ah minung aa hliam mi an um lo. Asinain, meheh 4, uico 2 le ar 10 a kaanghchih hna.\nPu Ram Ceu Thang a inn hi Thantlang in meng 4 a hlatnak ah a um mi a si. Pe 24×16 a kau i canphio cih mi inn a si. Coka in mei kaangh aa thok i a inn dihlak in a tleih, tiah kan theih. 2021 chung ah Chin Ramkulh chung i inn a kaangh hi atu in a voi thumnak a si cang. Hakha ah inn 3, Falam ah inn 6 le Thantlang ah inn khat an kaang, tiah kan theih. Photo: The Hakha Times/ Credit: The Hakha Times


Lungthin Le Thluak Cuai Thlai Thiamnak – LAICOMM\nLungthin Le Thluak Cuai Thlai Thiamnak\nLungthin ruah nak tel lo in thluak lawng in a tuak mi cu an mah ca lawng an i ruah deuh i mi dang zawn cu an ruat deuh lo .Zei an tuah poh ah keimah caah zei dah a tang te hnga ti lawng deuh an ruat . An mah caah a sung ding cu an tuah zuam tuk lo . Mi zong nih rem tuk mi an si lo .Duh/dawtnak lei zong ah an mah ca lei ah an i tuak cia .\nThin lung deuh a hmangmi nih cun mi nih nek le hlen kha an ing deuh ve . Mi hmai an khap lo , dawtnak an ngei i mi va zumh zong an i foih tuk . Cu ruang ah mi hlen an i huah lengmang. Cu ruangah thinlung le thluak hi cuai thlai thiam hau . A zung zal zong in a miak nak lawng te tuak ding si lo. A zung zal zong in kan lungthin kha hmai sat ding si ve lo . A caan ahcun thluak zong nih tei ter ve a caan ahcun lungthin zong kha tei ter ve ding si .\nMi nung cu a palh kho lawng te kan si . Palhnak zong hi remh khawh mi le remh awk tha lo tin pa (2) in an um ve . Na nun chung na chir ding le zeitik hmanh ah na remh khawh ti lo dingmi palhnak cu hrial ko .Ca fung hlohnak nih ca hang cu zeitik hmanh ah a hlo kho lo . A si khawh chung in na hloh ahcun cauk kha a tlek ko lai i zoh a dawh ti lai lo .\nCu ruangah bia na khiah hlan ah tha ten ruat hma sa . I rian ranh tuk hlah . Na thin hung lio ah bia khiahnak tuah hlah . Na lungthin kha hmai ah chia hlah . Cu ti ka ti ahcun thluak kha hmai ah ka chiahnak kha a si lo . A caan lak kha thiam ko . Tha ten na ruah hnu lawng ah biakhiahnak tuah kha a tha bik .\nLungthin le thluak a cuai thlai thiam mi si hram ko uh .\nPrevious Zei Thil Ton Zong Ah A Thatnak Lei In Hmuh Khawh I Zuam\nNext Daw Aung San Suh Kyi nih bia rovuih mi


Joe Biden Caah Thawngchia, Georgia Pine Pumpi I Mee Cung Minthut Mi An Chek Cang Lai. – The Cherry Par\nJoe Biden Caah Thawngchia, Georgia Pine Pumpi I Mee Cung Minthut Mi An Chek Cang Lai.\nDecember 19, 2020 Cherry News\nGeorgia pine pumpi i mee cung minthutmi an chek cang lai. Georgia pine secretary Brad Raffensperger nih Georgia pine pumpi i mee vialte cu minthut chek ding in December 17 ah thawng a thanh. Cu minthut cu University of Georgia’s School of Public and International Affairs he tin an chek lai. Cu hlan ah cun a pathumnak mi an chah biknak Cobb County i mee cheukhat lawng kha minthut a chekter hna. Amah hi ziknawh 106 million a ei ti in a min a thang. Georgia cu Republican pine a si i pine secretary le governor zong Republican an si. Asinain mee ningcang lo in an tuah tiah Republican a tanhmi hna nih an puh hna i 2021 January 5 i senate thimnak zong mee thlak lo ding tiang in aa forhfialmi zong an um ti a si.\nCucaah Georgia pine thimnak hi hmailei ah mipi nih an zumh nakhnga minthut cu a chekter hna nak a si. December 5 ah Trump nih, “Georgia governor le secretary nih minthut an chekter hna ahcun Georgia ah fawi tein teinak ka muh ko lai. Hi Republican pahnih nih zeicadah cucu an duh hnga lo,” tiah Tweeter ah ca a taar. Cu cangka cun governor Brain Kemp nih, “Minthut chek ding in voi thum tiang (Nov. 20, 24, Dec. 3) ka chim cang,” tiah a leh colh. Nizan nai ah Georgia i mee aa ningcang lomi ka hmuh tiah biathli a chimtu minung (3) cu an rian in phuah an tong. Pakhat nu cu mee relnak ah kum (20) tiang rian a ttuan cangmi a si. Cakuat in a rami, aa bilnak zong a um lomi mee hna cu an thar tuk, 98% cu Biden ta lawngte an si a titu a si. A dang pakhat cu kum (7) tiang mee relnak ah rian a ttuan cangmi a si i Fulton county warehouse hi ttha in an kilveng lo.\nMi pakhatkhat nih a thli in mee deu an print khawh ko. Experience a ngeimi tu siloin zeihngallomi mino tete tu kha mee relnak ah rian an pek hna a titu a si. Hi Georgia pine Fulton County ah Nov. 3 zan ah mi vialte an ttinter dih hnu ah minung (4) an taang i suimilam (2) chung a thli in mee an relmi CCTV in an tlaihmi kha cu nan rak hmuh cio ko lai dah ka ti. Georgia ah Biden nih mee 11,977 in teinak a hmuh. Atu ah cun hi pine county (196) ah mee cung minthutmi an chek cang lai. Pine secretary nih cun minthut kan chek zongah November i a sining te in a si tthan ko lai tiah a ti. Trump nih cun minthut an chek ahcun fawite in ka tei ko lai a ti. Aho chimmi dek a dik deuh hnga?\nTrump nih veto nawlngeihnak hmang in Defense Bill chuah a timh cang. 2018 thimnak ah ram dang lei in US thimnak ah an rak i thlak caah Trump nih Defense Bill a rak chuah bal cang. Sihne Sidney Powell zong nih cu bantuk veto nawlngeihnak cu Trump nih atu ah a hmang a herh than cang tiah atu le atu a chim. (Defense Bill cu ram kilhhimnak ca ah hmanmi phaisa ti a si.) Atu cu Trump nih cucu hman taktak a timh cang. Tweeter ah, “Miphun humhimnak Defense Bill ka chuah lai. Tuluk cu aa nuam lai lo. An duhmi pei a si cu,” tiah a taar.\nCozah sungtthok (National Intelligence) nih atu tan thimnak kong an chekhlat tikah president nih hi veto nawlngeihnak hi a chuah a herh ko cang an ti caah Trump nih hitin a tinak a si. Sungtthok lutlaitu nih cun December (18) ah an chekhlatmi report pek ding a si nain an liim khawh rih lo caah min a thu rih lo. “Kan chekhlatmi kan liim cikcek tik lawng in min ka thut te lai,” tiah sungtthok lutlaitu nih cun a ti. 2000 kum thimnak ah hin Tuluk aa thlak ko timi hi tuan tein Sidney Powell nih cun a rak hmuhchuah cang. Mee relnak Dominion seh a ngeitu hi Venezuela mi a si ko nain Dominion manager cu Andy Hung timi Tuluk mi a si. Hi pa hi Tuluk ralkap sungtthok a tuan balmi a si. Hi pa rian a tuannak US ah hram a bunhmi Telecom company zong kan hnu kum khat/hnih ah US humhimnak a hnursuan ti in an rak hrawhter cang hna.\nTuluk nih cun Trump nih president a peh ttham ding hi an duh lo ngaingai. Cucaah 2020 kum thimnak ah Trump sunghter le an hawipa Biden teiter an i zuam. Atu tiang ah cun mee relnak Dominion seh hi hmun hnih hrawn lawng ah biatak tein an chekter hna. Ni zan nai ah Michigan pine Antrim county ah Dominion seh nih mee a relmi an chektermi ah cun hi seh nih mee a rel ning hi 68.05% a palh kho ti an hmuh. Hi seh audit a tuahtu hna cu kilhimnak lei rianttuantu mibu pakhat (Allied Security Operations Group) a si i ralkap (military), a thlithup ngiathlaitu (Secret Service), sungtthak (intelligence), van lei thil–arfi, thlapa tbk hlathlaitu (NASA), le a dangdang hmun kip i mithiamsang tampi an i tel tiah CBN news nih a ti.\nCucaah Amistad Project of the non-profit Thomas More Society nih cun aathuimi pine i mee relnak Dominion seh pawl i data pawl cu hloh lo ding in a chimh hna. Trump nih veto nawlngeihnak a hman lo ahcun hi mee relnak seh pawl hi an dihlak in chek an sianh hna lai lo. Cucaah Trump nih veto nawlngeihnak a hman a herh. Hi mee relnak seh a chekhlat cuahmah i taza a cuaitu Sidney Powell hmanh kha a lingtelet in tazacuai an timh ve cang. Cucaah Trump nih veto nawlngeihnak a hman taktak ahcun zeidah a cang lai ti hngak rih ko hna u si. American president Abraham Lincoln zong kha cakuatnak in a rami mee in ningcanglo in thlak an rak timh bal ve. Cucaah veto nawlngeihnak a rak hman bal ve ti a si. Trump zong hi Abraham Lincoln a lo chin thluahmah ve cang ko hi.\nRelchap duh mi caah, Trump ca ah thawngpang tha taktak. 2020 November US thimnak ah Tuluk, Russia le Iran an i thlak ve tiah US cozah sungtthok lutlaitu Director of National Intelligence (DNI) nih a chim cang. December (18) ah report pek ding a si nain an chekhlatmi an dih rih lo caah January thla lawngah tling tein report an chuahpi te lai. “Pine pali kan chek rih lai. Thimnak result hi a lingletter khawh ko lai,” tiah DNI nih cun a ti.\nTrump ca ah cun Thawngpang tha taktak a si. I kilvennak phaisa hmannak (Defense Bill) zong Trump nih veto nawlngeihnak in ka chuah lai tiah tweeter ah a tar cang. Biden le a party pawl cu an mang a chia cang lai. Thil tha lo a tuahmi hna cu dantatnak nih a zulh cang hna lai. A caan um lio te ah thil dik (biatak) tanh duh lo in a namnehtu hna cu thilthalo an tuahmi nih a dawi cang hna lai. Pathian nih Trump cu teinak a pek cang lai! Amen! Hallelujah! Credit: Rev. Biak Lian Vel\n← Joe Biden Transitional Team Pawl Cu An Thinphang Tuk Cang\nTrump Caah Van Ai Aawng Chin Lengmang Cang Lai →\nBochoh Zaw Min Tun: MWD le MRTV Lawng A Dik Mi A Si, A Dang Media Nih An Zamhmi Cu Thawng A Dikmi An Um Lo\nZualko: Mizoram Ah Dilkawn Khua Ah Nu Pakhat Nau A Ngeihnak Ah A Nunnak A Liam\nVanzang Khuami Nih kan miphun ralkap caah emergency in $200k lengkai pi thazaang an chuah\nThawngtha Tuk; Rohingya Hriamtlai Phu Nih Ral Kan Tho Ve Cang Lai, Tiah A Thanh Cang\nThawngtha Tuk; Ralhrang Kut Tang Riantuan Leirawitu Cu KNDO Phu Nih An Thah Hna, Ruangah


Breaking News: Pu Lal Maung Cung Nih CNLD Party In CNP Party An Dirh Ṭhannak Le Mipi Sin Theihternak A Tuah Colh – Chin World News Evening\nThantlang Peng CNLD Party buainak ruang ah Thantlang Peng LAI Party a Rak dirhtu Pu Lal Maung Cung cu Thantlang CNLD Hruaitu sinak le Members sinak in an tuah hnu ah, Thantlang Peng in CNP Party thar an dirhtthannak le Mipi sin theihternak an tuah.\nPu Lal Maung cung nih a tanglei ah Party thar an dirhṭhannak le mipi sin nawlnak a tuah mi a Facebook ah a tar mi Kan langhter, “Kan dirhmun chiat lioah lunglawm tein a ka cohlang tu Chin National Party (CNP) Chin Miphun Party cung ah kai lawm. A ruah hlan ah Thantlang CNLD zung thing ah CNP zungthar on khawh kan i zuam lai. Dawt mi miphun hawidawt vialte hna ka tlamtlin lonak le ka chamh baunak ka ngaithiam u law kan dirpi in kan bawm than u tiah zaangfah kan nawl hna. Thantlang peng Miphun party chungtel vialte le lung rethei ngaihchia mi kan EC vialte kan upat tuk hna, nan cungah kai lawm tuk, lungrual tein miphun caah kutsik than dingin zaangfah kan nawl ko hna. A ruah hlan ah tlamtling tein thawngthanh nak ka rak tuah te lai.” tiah a Facebook ah a post hi a si


Suiman A Kai Tak Tak, Fangkhat Tlai Ah Kyat 1700000 Bak A Phan – Buanchukcho\nSuiman A Kai Tak Tak, Fangkhat Tlai Ah Kyat 1700000 Bak A Phan\nMin Aung Hlaing te phu nih uknak an laak hnu in kam ram sipuaizi a rawk thluahmah, sipuaizi a rawh thluahmah bantuk in khat lei kan ram phaisa man zong a tla thluahmah be cang, kan ram phaisa man a tlaak thluahmah tik ah Sui man a kai thluahmah, tu ah Sui fangkhat tlai ah Kyat 1700000 bak a phan cang.\nRalhraang pawl nih uknak an rak laak hlaan ah khan USD fangkhat ah Kawlram phaisa in 1350 hrawng a rak si, tu ah cun USD fangkhat ah Myanmar Kyat 1700 a phan canga luan ciami August ni 10 tiang ah khan Sui fangkhat lai ah Kyat 1606000 a rak si nain ni 7 chung bak ah mah zat zat a hung kai mah cang.\nSui man a kai tuk nain sui caw tu an zor hlei ve lo, sui man a kai biknak a ruang cu Dollar thlen man a kai caah si, vawlei pi huap zong in sui man a kai, a caw tu hi a hlaan bantuk in a cuai in an caw ti lo, zei ruangah tiah Bank pawl an khaar tik ah mipi hna kut cungah phaisa a um lo, sui zuarnak dawr hna zongah a hlaan bantuk in sui cawmi an tam tuk ti lo tiah sui lei in sipuaizi tuah Chairman simi U Myo Myint nih a chim.\nA ra laimi August ni 22 ah Bank an on khawh ah cun Sui man hi a tu nak cun a ttum deuh te lai tiah ruahchannak a um, Lainawng pa Min Aung Hlaing ruangah kan ram a rawh lawng si loin sipuai a tla, phaisa a niam, ram chung thil man an kai dih cang ko hih!\nCredit – The Chin Post\nRalhraang Uknak Duh Lo In CDM Tuah Tu Ralkap 1500 Hrawng An Um Cang


KIA NIh Kawl Ral Hrang Hna An Tei Lengmang Nak Hna A Ruang Theih A Si Cang. – Chintanbo\nAaNa Ting (Sit Council) an ni ti maw? ningzak in nihin tiangah zeihmanh tuah khawh loin le ramchung daihnak kan duh tiin kum (60)chung an au cang i, ziah AaNa hmanh pei an ting cu, ramchung daih nak hmanh an tuah khawh ttung lo i, anmah le anmah pei buai ko hi. hi lio ah hin, tlang cung mi nih caan ttha kan lakkhawh nak caan asi ve cang.\nCu bantuk cun Kachin independence army (KIA)hna nih cun kum sau tuk an rak doh cang mi hna kawl terrorists Misual hna cu, a peh tein a tu lio hrawng cu an doh hna i, ralhrang hna cu tamtuk an thih cang lengah, an hriamnam vialte hna zawng KIA nih an chuh dih pah cang hna i lawmh umtuk mi thil a si ko.\nNi thaizing zongah kachin ramkulh phakanh khua ah an ni phomh tthan cang i, KIA lei nih pelh dih lak in an tei tthan cang hna. ralhrang le Police lei hi minung 36 an thi tiah theih asi. hi long silo in, an hriamnam le an thilri vialte hna cu KIA nih an tingpiak dih hna tiah KIA lei thong thanhtu nih cun a chim diam cang.\nKIA hna hi kan chim tawn bantuk in, Israel miphun he an ni lawhnak a um pah len. a ruang cu raltuk nak an kal lai pohpoh ah hin,pathian sinah thlacam nak an ngeih zungzal mi hi a si. A tu zongah KIA lei nih cun, mipi sinah biacah tawite an rak chim tthan cang. cu cu zeidang silo in, kan biak mi pathian sinah thlacam in rak kan bawmh zungzal ko u ti hi si. kan pathian kan leiah a ttan siah cun, tei nak cu kan hmuh zungzal ko lai tiah an chim.\nA Mak tuk mi thil pakhat cu, hi tlukin kan ram a buai lio ah,KIA si hna seh,cun,KNU zong si hna seh, kawl ralhrang hna he an ni kah tik pohpoh ah tei nak a hmuh zungzal mi hi si. cu long silo in, an sakhan tiang hna an lak piak dih tawn hna.KIA le KNU hna nih fakpi in an kan ttanh pi siah cun, tei nak cu kan hmuh hrimhrim ko lai ti hi zumh cio ko u sih.


CHINMI KAN BUAI TAKTAK MI CU FIANG TEIN BIAFIANG AN LANGHTER CANG – The Chinlung Post\nChinram ah NLD nih PDF Dirh an Timh Timi kong ah Chin NLD Upa Biahalnak. Chin ramkulh ah NLD palai pawl nih PDF dirh an timi tiah nai hrawng bia a lenmi kong he pehtlai in Chin ramkulh NLD upa pakhat a simi Pu Jacob Thang cu The Chin Journal nih biahalnak kan ngeih i atulio Chin NLD upa pawl an rianttuan ningcang konglam pawl tlamtling in a langhter.\nThawngpang dang:Kawlram ah a laar ngaimi Telenor company cu M1 Group nih $105million in an cawk tiah thanhnak an tuah. M1 Group timi hi Lebanon hrambunh asi tiah an chim. Norway hrambunh Telenor Myanmar cu a liamcia kum 2013 thok in Kawlram ah um hmun an khuar i kum 2014 thok in phone line pek hram an thok in kum 15 chung tuah dingin hnatlaknak an tuah mi a si.


Uknak Tha Kan Duh Ahcun Mipi Nih Ramkheel Lei Ah Kan Tan Deuh A Hau – Chin 11 News\nUknak Tha Kan Duh Ahcun Mipi Nih Ramkheel Lei Ah Kan Tan Deuh A Hau\nChin Ram chung khua sa a tam deuh nih an chim tawn mi cu, “Kei cu ramkheel (politics) hi ka uar/zuam phun a si lo, Kasaih winsa lo ati mi an tam ngai. asinain cu bantuk a chim mi hna nih uknak tha cu an duh tuk thiamthiam ko.\nCozah sernak hi Mipi kut chung ah a um mi a si. cu tik ah Party chung in a fel he fel lo he thutden an van I cuh lulh tik ah mipi vote hmuh nak ding ah a dik lo mi politics hmang in an in hlen lai. cu tik ah mipi nih ramkheel lei ah na rak uar lo ruang ah ramkheel mit in vote pek le pek lo ding Party /minung na thlei dang kho ti lai lo I na vote kha na ral pa kut ah a phan kho men mi a si.\nCucaah Mipi nih cozah tha le uknak tha kan duh taktak ko ahcun ramkheel lei hi kan uar le kan thiam deuh a herh cang. thutden duh ruang ah an in hlen caan a nai cang hih. hlennak politics thleidan khawhnak cu ramkheel lei ah na mit kau deuh in au, na hna tung cang.\nVote ngeitu mipi kan hruh tuk ahcun kan vote ngeih mi nih kan duh lo tuk mi Party kha cozah a ser ko lai.\ncucaah nihin thawk in ramkheel lei ah na lungthin chia ve cang. hiti kan ti tik ah na pawcawmnak rian kha kal tak in ramkheel tuah a herh lo, na um hmun le na ihkhun cung te khan ruat, ca tampi in rel law ram le miphuna ser kho ding mi Party le minung cu na hngalh lai.\ncu na hngalh mi cu dirpi ko. cingla rual chan le hawi le kom sinak ruang ah na vote kha bung hlah, ram le miphun a ser siam kho ding Party le minung caah na vote kha bungvial ko. Cozah tha lo uknak a duh mi lawng nih, khua tuak tan lo in hawi le kom si ruang, hmai khah lo ruang ah an vote an vaivuanh dih tawn. cu nih cozah thalo a chuah ter.


British Airways Thinphang A Si Caah Ruahlo In Ni 7 Chung Bak Khar Ding A Si Chungsivang In An Um — Salai Ephraim Thawngpang\nBritish Airways Thinphang A Si Caah Ruahlo In Ni 7 Chung Bak Khar Ding A Si Chungsivang In An Um\nUnited Kingdom, British Airways cu Egypt ram khuapi a si mi Carco ram a zuangmi vanzuanglawng hna cu a tu nai teah ruahlo pi in ni 7 chung bak dinhter/khar dingin British Foreign Office nih nawl a chuah caah passenger minung zei maw zat hna cu chungsivang bak in an tuah hna tiah an chim.hi konghe pehtlai in British Airways nih cun thil sining fiang tein a chim/langhter lo i,ni 7 chung khar a si lai tiah a chim.\nCun,British Airways nih cun British Airways nih khualtlawn nak kan hman mi hna vanzuanglawng hna cu security lei a him lo caah check hlatnak tuah an hau,cu check hlatnak tuah chung cu ni 7 chung a rau kho.asinain ni 7 hlan ah felfai tein rian kan t’uan khawh a si ah cun thil sining konghe pehtlai in fianternak kan tuah te lai tiah statement an chuah.\nBritish Airways in Egypt ram lei ah khual tlawn a tim ve mi passenger hna chungin Germany ram mi nih cun British nih an aalan”flag” felfai tein an zohkhenh bantuk in British Airways zong an zoh awk pei a si cu!vanzunglawng chungah cun a zei cu dah him te cun an kan umter khawh hlei lai?a caan hman tein an kan um kal ter khawh lo mi hi a poi deuh tiah fak lak in a soisel hna tiah an chim fawn.hi kongah Egypt civil ministry nih cun Egypt ram sual phawt awk pakhat hmanh a um lai lo British Airways riantuan tu hna mawh a si tiah a chim.\nCun,British embassy cu Egypt ram Cairo khuapi ah a um i,British Airways vanzunglawng man cu Cairo Airways rian t’uantu hna nih extra an lak lengmang hna tiah London passengers pawl hna nih an chim peng.cu ruang ah passengers pawl hna biachim mi kongah thil a fel lomi um dawh a si,cu ti a si lo ah cun thil fello zei hmanh kan theih mi le kan hmun mi a um lo tiah a chim.asinain British ram mi passengers pawl hna nih cun ralhrang hna nih Egypt,British Airways chungah bomb puah an timh ruangah a si tiah an chim.\nTagged British Airways Thinphang A Si Caah Ruahlo In Ni 7 Chung Bak Khar Ding A Si Chungsivang In An Um\nKan Unau ZOMI Or Tidim Party Pawl Hna Nih Kawl Cozah Ralkap Sermi Phunghram Remh An Duh Mi →\n← Israel Prime Minister Nih America Ram Tualchung An Buainak Cu A Si Khawh Chungin Daihter Ka Zuam Lai


ASEAN ram pawl nih Min Aung Hlaing meeting an sawmmi hi an let awk a si - HRW - THE CHIN EXPRESS\nA ra laimi Zarhteni (April 24) ah ASEAN ram pawl nih Indonesia ram ah Myanmar ram kong ceih dingin meeting tuah an tim i ralkap bawizik Min Aung Hlaing an sawm vemi kong ah Human Rights Watch nih nizaan ah thawngthanhnak a tuah.\nUknak firtu ralkap bawizik meeting ah an sawmmi hi ASEAN ram pawl nih ‘nangmah hi Myanmar uktu na si’ tiin an cohlan he aa khat tiah HRW nih a ti.\nRalkap bawizik Min Aung Hlaing cu February 1 thokin uknak a fir hnu ah le uknak a fir hlan pi zong in nuhrin covo buar kong ah aa tel caah US, England le EU ram pawl nih chawlehnak le khualtlawn phihkhamnak an tuahmi a si tiah HRW nih a ti fawn.\nCu ruangah, Myanmar ram ah buainak a chuahtertu, dai tein lam a zawhmi mipi a that tu le ram tampi nih dantatmi ralkap bawizik Min Aung Hlaing cu ASEAN nih an cohlan awk hrimhrim si lo, tiah HRW i Asia kong hruaitu Brad Adams nih a chim.\nASEAN meeting ah Myanmar ralkap bawizik Min Aung Hlaing an sawmnak sa in ralkap le ralkap bawi pawl an tangka hmuhnak company pawl dantatnak tuah deuh ding a si.\nRamkhel ruangah thongthlakmi pawl luatnak ding, mipi tukvelh, thah a donghnak hnga le mipi thimmi cozah a dir tthan khawh nak hnga ASEAN ram pawl nih an bawmh deuh awk tu a si tiah HRW nih a ti.\nASEAN meeting cu April 24 ah Indonesia khualipi Jakarta ah tuah an timh.


ICJ Biaceihnak Ah Mizei Hmanh Nih Min Aung Hlaing Dir Kamhtu Si An Duh Ti Loh — Chin Miphun Tlangau\nICJ Biaceihnak Ah Mizei Hmanh Nih Min Aung Hlaing Dir Kamhtu Si An Duh Ti Loh\nJuly 29, 2021 Salai Ephraim WORLD 0\nICJ Biaceihnak Ah Kawlram Aiawh Ding A Fiang Kho Rih Lo Genocide he pehtlaih in Kawlram cung ICJ biaceihnak a voi 2 nak cu a ra lai mi September thla hrawng ah ngei dingah ruah a si nain,Kawlram aiawh ding kongah a fiang kho rih lo tiah Global Justice Center, Legal director Mr. Grant Shubin nih a chim.Phungning ahcun biaceihnak hi a tu thla ni 23 ah ngeih ding a si nain, biaceihnak ah Kawlram aiawh in a hohmanh an rak thlah hna lo bantukin a herhmi thil zong zeihmanh zong kuat a si lo caah a ni thla thial a hau ding phun a si nain atu tiang cu ceih le khiah mi a um rih lo tiah theih a si.\nHi kong pehtlaih in Mr. Grant nih- zapi nih kan hngah mi cu biaceih zung nih zeitindah a kalpi lai ti hi a si.Phungning ahcun biaceih zung nih kaphnih biahalnak le bialehnak a ngeih ding a si.A sinain, atu dirhmun ahcun Kawlram aiawh ding kong he pehtlaih in lung awtam in kan um.Biaceih zung nih caan lak in a hngah lio a si caah September ah tuah ding mi UN General Assembly ah Kawlram kong he pehtlaih in zeitindah biakhiahnak kan tuah lai ti an hngah mi a si men lai.\nAtu dirhmun ah zapi nih kan hngah mi cu UN general assembly biachahnak hi a si.Mah biachahnak hnu lawngah thawk khawh ding dirhmun a si.ICJ ah ralhrangbu nih sihni a hlan mi kong zong zeihmanh a fiangfai mi a um rih lo tiah Mr. Grant nih a chim.Organization of Islamic Co-orporation (OIC) chungtel ram 57 aiawh in Gambia nih Kawlram cu Rohingya miphun hna cungah genocide na tuah tiin ICJ ah taza a cuai ruangah 2019 December 10 le 12 ah a voi 1 nak biaceihnak ngeih a si.\nKaphnih nih an chim mi cungah 2020 January 23 ah ICJ nih Kawl cozah cu biatlang 4 he ca lehnak a tuah i, mah ahcun genocide a um lo nak dingah ven ding le an riantuannak cu thla 6 voi 1 ICJ ah pek dingin ti a si.\nRef: BAP ( TCP )\nRalhrangbu Nih PDF Pasal Tha Minung Sawmnga Renglo An Tlaih Mi Hna Dir Hmun A Chia Ngaingai\nMinung Nih Pathian Khuakhan Theih Har Ko Mu Pu Lal Maung Cung Kan Sian Lo Ruangmang


Kum 73 nak Ramkomh Ni (ပြည်ထောင်စုနေ့) (Union Day) – Chin Model\nHomeUncategorizedKum 73 nak Ramkomh Ni (ပြည်ထောင်စုနေ့) (Union Day)\nRamkomh Ni timi cu Kawl, Kachin, Shan le Chin kan um ṭi hna lai le rianrang tein British uknak kuttang in luatnak kan hmu lai ti ruahchannak he minsen rak ṭhut mi Ni a si. Hi hnatlaknak minsen ṭhut mi cu Panglong Hnatlaknak (Panglong Agreement) ti cu a si i hi ni hi Ramkomh Ni cu a si.\nMah hnatlaknak kan rak tuah ruang ah hin kum 73 chung Kawl kuttang ah um in sianginn ah kan Chin tuanbia cawng loin Kawl tuanbia kan cawng, kan caholh cawng loin Kawl caholh kan cawng, Kan nunphung cawng loin Kawl nunphung kan cawnnak aruang cu a si. Kawlram sianginn tangcheu in University -College tiang zoh u law Kawl miphun tuanbia, caholh, sining, an nungphung lawngte a si lai, Kawl a si lomi caholh, tuanbia, kan sining le kan nunphung te pawl cawnnak hmuh ding a um tuk lo. Kan ID ah Kawlca in ṭial a si.\nKawl ca hi ka ca asi tiah rak cawn a si. Hi pawl zoh tikah Kawl nih Kawlca, Kawl nunphung, Kawl tuanbia le Kawl sining lawngin cawn in taang seh ti an duh i Adang miphun caholh, sining, nunphung le tuanbia hi tlau seh ti an duh a fiang.\nRamkomh dingin hnatlaknak minsen ṭhutmi Panglong hnatlaknak No.5 nak ah hin tualchung uknak (Kan mah le kanmah i uknak- Full autonomy) hi sermi ramkomh nih hnahnawhnak a pek lo dingin tuahmi biatlang a si. Atu ahcun Kawl nih kan Chinram ah an duh ning paoh in tuah a si. Atu ah hin Chinram ah a kan uktu ding thimnak nawl kan ngei lo.\nTahchunnak ah Salai Ngai Sak khi Chin mipi nih amah he a party CNLD he thim hmanh u sih law, NLD nih ram pumpi huap in cozah a ser khawh si ahcun a duhmi minung paoh Daw Aung San Suu Kyi nih nang Chinram uktu Chief Minister va ṭuan a ti khawh ko (Atu Rakhine ramṭhen le Shan ramṭhen ah hmuh khawh a si. Ramkhine le Shan mipi nih an miphun Party an vote I teinak an hmu nain atu a uktu khi NLD minung an si). Rev. Dr. Hre Mang nih cun “Kawl miphun nih heh mah nih hin in uk hna seh tiin a kan pekmi kan si rih”tiah a chim. Kawl nunphung, kan phunglam le Kawl sining tangah kan um rih hi fiang tein a lang.\nHi Ramkomh Ni a chuah khawhnak hi Kawl, Shan, Kachin le Chin tiin minung 23 nih minsen rakṭhut mi a si. Anmah hi atu Kawl ram a chuah khawhnak hrambuntu minung (Founding Fathers) hna cu an si. Kanmah Chin in minung pathum kan I tel I Tidim in Pu Thawng Za Khup, Falam in Pu Hlur Hmung le Halkha in Pu Kio Mang hna an si. Atu ah hin Kawlram sertu hi Bogyo Aung San Lawng nih a ser tiphun I chunvor in langhter a si I dang pawl hi hnu lei ah ben dih an si.\nAung San milem an ser peng kip ah hun an timh. Aung San hi Kawl miphun hrang ahcun chuanvor phu a si ko nain midang miphun hrang ahcun chim awk a um tuk lem lo.Kan nih Chinmi hrang ahcun Ramkomh Ni hi Kawl kuttang ah kanmah tein kan rak i pek Ni a si. Zei lei paohin Kawl nih lunglak (influence) an kan timh. Kan caholh, kan tuanbia, kan sining le kan nunphung vialte kum 70 leng cawng loin le karter loin a kan chiatu Ni a si.\nPanglong Hnatlaknak (Panlong Agreement -English, Chin, Burmese) ka van telh chih i na duh cun rak i download ve te. (Lai khi cu keimah leh mi a si i a palhnak um cun keimah mawh a si.)Credit-Van Lian Ceu\nKaa Lawm LSSB Sianghngakchia!


Lai Pastor mit in Lai Mino Nun Zoh Thannak :: Lairamdawtu\nHome - Lai Pastor mit in Lai Mino Nun Zoh Thannak\nLai Pastor mit in Lai Mino Nun Zoh Thannak\nBy Johny Uk\n“Nihin mino, thaizing hruaitu an si” ti hi mi fim hna bia asi, Laimi hi kan kokek lungput ah a zawr mi thinlung le tumchuk nak lei a panh mi thinlung a ngei mi kan si bal lo, a zeipoah raltha tein le mah le mah i zumh(self confidence) he hmai a nor mi kan si. Nihin Laimi kan sining le kan lungput zoh tikah Lai mino thaizing lairam hruaitu ti awk ding mi mino hi kan i harh ngaingai lai dah tiah ka ruah. Mino kan lungput zongah thaizing kei lairam hruaitu timi nak in nihin zeidah ka cang lai ti mi tihnak (fearing life) nih thancho nak (potential) tampi a ngei mi kan sining kha tihnak thawng chungah kan khumh hna ruah ti ka ruat. Cu cu kan ram uknak that lonak i a phi chuak si ve ti cu al awk a tha lo. Ralkap uknak nih kan mino nun tampi a hrawh, a hrem, minung fa tuah in a kan tuah lo zong al khawh asi lo. Cun nih cun kan mino cu thinlung dam khawh lo tiang in a kan zawt ter. A zor chuk mi ruahnak kan ngei,tihnak in kan khat, mah le mah i zumhnak (self confidence) kan thlau i thanchonak lam zul lo in zorchuknak lam kan zawh cuahmah.Cu kan zawtnak cu kan cozah nih thlop si lo in a zual chin nak sii a kan chunh zong hi al awk a tha hrim lo. Cu cu Lai Pastor pakhat dir hmun in zeitindah na zoh ve hnga?\nLairam le Lai Mino:\nLai mino cu Lai thisen a ngei mi asi i cawh pawlh thisen a ngei mi kan si lo. Asinain, nihin kan sining kan zoh tikah lai mino hi lai thisen taktak a keng mi kut dong sawh khawh asi cang. Cu cu uknak that lo nih a chuah pi mi zawtnak pakhat asi i cu rungrul cu nihin kan sinah a vak peng rih ko i cu nih cun kan lai mino tampi kan nun a kan lak. Ngaihchiat awk asi mi cu kan lai mino zoh thla mi hna an mah tein an nun an i lak lengmang mi hi asi. Ka lai mi hi kan ram uknak tu nih a kan hrem tuk ruangah ram thatnak lei kan panh cuahmah hna cu cu lawmh awk asi thlu lo. Aruang cu kan ram i kan i ngei mi (fear) tihnak le a tumchuk mi ruahnak zawknak hi kan umnak kip ah kan i ken hna i nihin thawng kan theih duh lo mi hna kan theih lengmang nak hi asi rua tiah ka ruah.\nKan Lairam kan zoh tikah lai hlum mino kut dong sawh khawh kan si cang i fim cawnnak lei ah duhnak taktak (enthusiasm) a ngei mi kan tlawm chin lengmang. Kan Lairam a zaw chin lengmang, tihnak (fear) in a karh chin lengmang, dawtnak(love) a zor i daihnak (peace) le nun zalennak(freedom) nih a kan tlik tak cang. Lairam hi dam a duh cang i a zawtnak a thlop tu ding doctor a herh. Lairam a dam khawhnak dingah thaizing Lairam hruaitu ding lai mino a dam hmasa a herh i lai mino a dam khawhnak dingah lai cozah a dam a herh i lai cozah a dam khawhnak dingah ah cun nihin biaknak lei riantuan tu hna hi tuanvo a ngei ve ko ti cu al awk a tha hrim lo. Asi nain biaknak lei riantuan tu hi taksa thinlung, thlarau ah an dam dih ti cu ruah thlu awk a tha ve hrim lo.\nLai Pastor le Lai Mino:\nPathian riantuan tu lawng a dam mi an si ti ruah thlu awk asi lo ka ti tikah Pathian riantuan tu hna zong kan mah bantuk an si ve ti ruah hi thil hman cu asi hrim lai lo. Zei ruangah ti ahcun Pathian nih a riantuan tu dingah chiti a thuh hna, a thim hna i a thleidan mi hna an si. Lai mi cu Pathian a tihzah i a upat mi kan si bantuk ia riantuantu dawt le upat pek hi kan nunzia dawh pakhat asi ve. Pathian riantuan tu i a rian cu mi thlarau nunnak an hmuhnak hnga thawngtha va chim lawng asi hrim lo. A lamkip in kan lu asi mi Khrih ah kan than khawhnak ding caah rian khinh mi an si ti cu kan Bible nih a kan cawnpiak mi asi ko. Kan Lai mino nun zia i ka duh ngai mi pakhat cu Pathian riantuan tu dawt le upat kan pek hna hi asi i cu nih cun Lai Pastor le Lai mino pehtlaihnak ah hram a feh ter ngaingai. Cu caah lai Pastor nih lai mino thinlung lei in a zaw tuk cang mi (Psychological decease effected) a kokek nun taktka (normal life) a ngeih than khawh nak hnga tuanvo a ngei hrim hrim ti cu al awk a tha hrim lo. Ka saya pa Dr.Shimreyngam Shimray nih ram kongkau kan i ruah lio ah kan sining ka chimh i a ka leh mi pakhat nihin tiang ka lung ah a tang ngai mi bia pakhat cu, Uknak thalo nih a chuahter mi thinlung zawtnak(Psychological decease) ruangah zohthla mi mino tampi hna cu hringtu nu le pa hmuh thannak can sunglawi an ngei kho ti lai lo, an chuahkehnak chuahtak in kir than duhnak a ngei ti lai lo cu cu thinlung zawtnak nih a chuah ter mi tihnak an chungah an nun caah asi tiah ati. Cu cu kan lai mi sining ah a hman ngaingai tiah ka ruah. Mi cheuh hna cu ram dang kan chuak i hringtu nu le pa hmuh le chuahkehnak rak kir than cu chim lo mah nun mah tein aa laa mi kan tampi cang. Cu cu thinlung zawtnak (Psychological decease) nih a chuahpi mi an si ko. Cu caah Lai Pastor pakhat nih Lai mino (psychologically effected Youth) caah tuanvo lak in kan thawk can a cu cang ko tiah ka ruah. Kan rak tuan cia mi asi le hi nak in a phichuak tha deuh ka hmuh khawhnak dingah fak deuh in kan tuan a herh ko.\nLai Pastor nih Thinlung Zawtnak a ngei mi Lai Mino Bomh khawhnak Lam:\nNihin Kan Lairam ah Pathian riantuan tu tampi nih thlarau nunnak a biapi tuk in kan chiah i taksa le thinlung hnu kan chilh ton mi hi thil hman taktak cu asi hrim lo. Thlarau ti a hal mi hna cungah rian kan tuan zat in thinlung dam nak a herh mi hna cungah ka thazang kan chuah ve awk a herh ngai ngai. Kan Pathian hi kan thlarau zawn lawng a kan ruah asi ahcun Krih nunnak ka ngeih le cangka van cungah a kan lak dih hnga. Kan thlarau lawng Khrih kan lu asi mi ah than ter cu khamhnak a kan pek hmui tinh cu asi ruam lo. Kan taksa, thinlung, thlarau aa ruang tein Khrih kan lu si mi ah a than ding hi a duh i cu cu khamhnak tlamtling tiah kan ti ahcun kan palh hnga lo. Cu caah Pastor nih Lai Mino a tling mi damnak a ngeihkhawh nak hnga a bawmh khawh mi hna cu:\nFim cawnnak ah a tlingmi thannak a ngeih khawhnak hnga( total development of the Youth in Education). Pastor nih mino cu fimcawnnak a duhkhawhnak hnga a herh mi thinlung lei bawmhnak le saya/mah te nih siangakchia cungah dawtnak le theih thiamnak a ngeihnak hnga bawmh. Mi pakhat nih cawnnak sang a ngeih i tampi hngalhnak a ngeih zongah a mah le a mah ( Knowing self) i hngalh fiannak a ngei hlan cu fimnak ah a than ning a hman lo. Cu cu Pastor nih fiangtein (self knowledge) a ngeih khawhnak hnga a bawmh khawh mi asi.\nPawcawm khawhnak rian thim fiannak (Proper Choice of Career): Riantuannak a khahnak Vulei ah kan nung cu cu mah pawcawmnak ding caah riantuan asi ti cu al awk a tha lo. Nihin kan lai mino hna lungput ah rian ngeih lo i zalam ah vah sawsawh hi kan uar rua tiah ka ruah. Nu le pa nih chimh khawh ti lo mi le rianfial khawh ti lo mi mino, upat tiang nu le pa nih cawm mi mino kan tamtuk cang. Mi zeipoah nih mah paw i cawm khawhnak dingah mah le pahrang (Talent) kan ngei cio. Cu cu hngal fian in riantha thim fian khawhnak hnga Pastor nih a bawmh khawh.\nDinfel nun ah an than khawhnak hnga: Miphun a lianngan ter tu cu dinhnak asi ti cu kan Bible ca i cawnpiak mi asi bantuk in nihin kan lai mino nun ah dinfel nak nih a kan zam tak cang rua ti hi ka ruat ngai. Cu caah Pastor nih cu dinfel nun an ngeih khawh nak hnga Bible bia in maw asi lo ah lamdang in dah a bawmh khawh.\nThlarau nun hngal fiannak: Khrihfa kan si bantuk in Pathian kan biak hnawh chan i a muru thlarau nun hngalh fian hi mino nih kan herh ngaingai. Nihin kan lai mino nih Vulei cung fimnak lawng biapi ah ruat in thlarau nun zei ah a rel lo mi kan tampi cang. Fimnak kan duh tluk in thlarau nun kan duh i kan fian khawhnak hnga Pastor nih tuanvo kan lak awk asi.\nThinlung zawtnak tuar in a nung mi kan mino thaizing lairam hruaitu ding nih cu zawtnak(Psychological decease) in kan dam khawhnak hnga Pastor cungah rian tampi a um ti cu ahopoah nih kan cohlang ko lai ti zumhnak ka ngei. Kan ram uknak that lo ruangah, uknak(politic) lei in siseh, nun thanchonnak (ecomomic) lei in siseh, zatlang nun phung (social life) in siseh, kan lai mi kan in tuar can hi a sau tuk cang. Zeitiang dah kan in rih lai ti cu kan hngalh kho lo caah, nihin kan mino thawk in kan tefa chan tiang cu tumchuk mi thinlung zawtnak in kan luat khawhnak i nihin lai mino thaizing lairam hruaitu an chuahkhawhnak hnga, a luancia can kan lai mino nun zoh than in Pastor le Pathian riantuan tu dihlak kar kan hlan awk asi cang. Lai Pastor, lai mino thaizing lairam hruaitu ding kan mit ah a cuan a herh cang.


THM Nih Sizung Ummi Mizaw, Sibawi Le Nurse Pawl Christmas Laksawng An Pek Hna – The Cherry Par\nTHM Nih Sizung Ummi Mizaw, Sibawi Le Nurse Pawl Christmas Laksawng An Pek Hna\nThantlang Healthcare Ministry nih thantlang Sizung um mi Mizaw hna le Thantlang Siibawi le Nurse pawl X’mas Laksawng peknak kan ngei hna. Thantlang Healthcare Ministry a dirhtu le a ngeitu Cu CEBCindy (USA) Khrihfabu an si. A herhning in a tawlrel pi tu hna Cu JMBC( thantlang) Khrihfabu an si. Thantlang Healthcare Ministry nih Sizung Mizaw hna caah siseh, thantlang Sizung pi caah siseh, kan sikhawhtawk in an dirhmun, an harsatnak kan hrawmpi hna i, a herhning in bawmhnak zong kan ngei lengmang. To God be the glory”.\nThantlang Healthcare Ministry (THM) tuanvo a la tu le a tawlrel tu JMBC Khrihfabu Pastor te nih thantlang Sizung ah Mizaw Thlacaam piak nak le Calsome bawmkhat cio pek nak an ngei. Thantlang healthcare Ministry a dirhtu le a ngeitu, sponsor atuahtu cu CEBC-INDY (USA) Khrihfabu an si i, tuanvo ala tu le a tawl rel tu Cu JMBC (thantlang) Khrihfabu an si.\nTHM Caah Pekchanh Khawh a si. Thantlang healthcare minister Cu May 1, 2018, in thokmi Ministry a si. Hi riantuannak a thoktu le a ngeitu Cu CEBCindy (USA) Khrihfabu an si i tuanvo a la tu le a tawlrel tu cu JMBC (Thantlang) Khrihfabu an si. Hi riantuannak nih ai tinhmi cu Sizung ah Lungrethei in a um mi hna,bawmhchanh a hau mi, a li a lengmi, a zawfak mi hna zohkhenh le bawmh hau in a um mi, titsa in a damlo mi hna nih Jesus khrih cu taksa, thinlung, thlarau damtertu le bawm chantu tha a sinak kha an nunnak in an tin co khawh ve nak hnga le zungzal nunnak tiang a kan pe khotu a si ti mi an theihkhawh nak hnga le Pathian sunparnak a langh khawhnak hnga caah tinhmi le tuanmi a si.\nTuhi thantlang sizung hmunhma ah Chapel sak cuahmah a si. An tluan ahcun 2021 feb. ah cun an lim khawh te lai. A dihbak in hmancolh ding mi a si.Hi Chapel hi Sizung mizaw hna caah siseh, thantlang Sizung riantuantu Le thantlang khuachung Le thantlang peng pumpi nih a herh ning in, Kan hman khawh cio ding mi le Mizapi kan ta cio a si. Hi Chapel Cu CEBCindy USA nih sing 1000 dih in an sak mi a si. Sihmanhsehlaw Chapel chungah Chiahding mi thilri pawl hi tampi a herh rih. Cucaah Pumpak in Siseh, A bu in Siseh, Khrihfabu min in Siseh, thilri min kan langhter mi hna hi pekchanh khawh a si.\n1. Thantlang peng khua—88 a um. (A) le (B) in a um mi khuapawl khuakhat ah chiah in rel asi. 2. Thantlang cozah siizung hi ihkhun 50 a si. 3. Doctor te hi cozah nih minung Pa (9) pek ding in an ti, asinain tutiang cu minung 4 lawng pek rih asi. Minung chap an si than te lai. 4. Ihkhun hi 200 tiang in chap than asi lai tiah zumh asi. Chap asi te tik ah cun, specialist zong tamdeuh chap asi te lai tiah zumh asi. 5. Buaktlak in thlakhat ah mizaw. OPD-(ai piah mi) -600/ hrawng an si. Admit(Sizung it mi) 100/ hrawng an si.\nHi Thantlang siizung hi Thantlang peng caah cun, kan tohmi le kan fuhmi sizung pakhat asi.Cucaah hi Thantlang peng khuasa mi miphun vialte hna caah le Pathian sunparnak caah tiin…( THANTLANG HEALTHCARE MINISTRY-THM) timi ministry cu Chin Evangelical Baptist Church, Indianapolis khrihfabu nih adirh mi le atuanmi ministry asi. THM ah hin Johnson Memorial Baptist Church, Thantlang he partnership in tawlrel cuahmah asi. THM nih atimh mi cu; Pathian sunparnak caah. Taksa, thinlung, thlarau thanchonak caah. Miphun thleidannak, biaknak thleidannak um lo tein i ruang tein zohkhenh ding.\n1. Siizung ah siizung pastor ( Chaplain) fulltime riantuantu chiah asi cang. Saya Thawng Tha Hmung asi. Nikhat ah voihnih peng in siizung ah visitation atuah. Thlacam piaknak, bible relpiak ak, pumhnak, counselling tuahnak, phaisa in harsa i bawmhnak tiin phunphun in cawlcanghnak angei kho. 2. Chaw le va in thlakhat ah minung 20-30 renglo tiang chaw le va in aherh deuh tiah ruahmi hna bawmhnak kan pek hna. Azat cu chimtlak lo te khi asi ko rih. Hmailei ah tam chinchin in kan tuankhawhnak hnga thla kan cam cuahmah. Ramchung ramleng i bawm in kut kan samh cio ding zong in kan in sawm hna.\n3. Chapel Hall : Ting 1000 reng lo in, chapel hall dot-2 sak in sak cuahmah asi. April 2021 ah cun kan lim lai. Hi hall hi mizaw hna pumhnak ,ruak i suannak, Meeting , zeidang herh nak ah itonnak le cawlcanghnak, zungkainak, counselling center tuahnak caah asi. Mikip ,organization kip nih herhnak poah ah hman ding. Hi cozah siizung ah thlacamnak , chaw le va, thinlung ruahnak dihlak chuah in rian tuanti hna usih. By, Pastor John Za Thleng, Indianapolis, USA.\n← Suimilam 1:30 Cheu Chungah Minung 135 Bak An Tlaih Hna\nSailo Nu Thong Thluai: Christmas Le Nu, A Tha Kho Taktak Ee →


***Vakok.Lian***: Aung San Suu Kyi Tazacuainak\nLaithuam he Aung San Suu Kyi\nRalkap cozah nih Aung San Suu Kyi cu rampi daihnak le runvennak phung a buar tiah taza an cuai. Aung San Suu Kyi nih May 26 zing ah khan Insein thonginn biaceihnak zungah thil sining vialte cu ca in a tial ciami kha a rel piak hna. Mah ca cu NLD nih zapi theih ding in nihin ah an chuah.\nAung San Suu Kyi Chimmi\nAung San Suu Kyi nih, "Nov 30, 2008 ah Pu Yattaw kan inn a rak luhnak cu Daw Khin Khin Win (Suu Kyi sin-um) sin ka theih. Mah kong cu December 4, 2008 ah khan, Dr. Tin Myo Win ( Suu Kyi sibawi) sin in cozah sin ah theihternak ka tuah. Mah lio ah ralkap cozah nih mah kong he pehtlai in chekhlatnak le biahalnak le dantatnak zeihmanh an rak ka tuah ka thei lo. Inn pawng dum chungah mizeimaw an luh ahcun a rannak in repawt nan pek lai tiah ralrinnak zong an kan pe bal lo.\nA voihninak Pu Yettaw a rat hi May 4, 2009, zinglei lawng ah ka hmuh. Inn pawng in chuah dingah ka chim nain, "khua a dei cang caah, atu i ka kir ahcun an ka tliah sual lai, cucaah zantim tu ah ka kir lai," tiah a ti. "Zan a phan i, a dam lonak ruangah zankhat ihnak nawl a ka hal.\nAtu lio ka ttuanti hawl tampi cu, upadi ning lo le, zangfahnak um loin thong kum tampi an thlak hna. Ahohmanh pakhat khat ruangah tlaih khih le thongtlak i huah ding cu ramrian ttuannak ah ka dirhmun a si lo ruangah caan khat chung dornak ka pekmi a si. Pu Yettaw hi zeidah a tinhmi a si le, zeidah a duhnak a si timi hi ka thiehmi a si lo, mah a ratnak kong cu May 7, 2009 ah Dr. Tin Myo Win a rat tikah nawlngeitu hna sin ah thawng ka pek te lai tiah ka tim nain, Dr. Tin Myo Win ratnak nawl pe loin palek pawl tu an rak ra.\nAung San Suu Kyi Inn\nNov.30, 2008 lio ah a rak cangmi (PU Yettaw a voikhatnak a luh) kong he pehtlai in ahmuh a nganmi kha hmeter, ahmuh hmemi cu dihter ti a si bantuk in kan inn chungah a lutmi hna siseh, kan inn a congtu ralkap si hna seh, ahohmanh harnak ton ka duh hna lo caah ka tuahmi a si, mah ka tuahmi zong cu nawl ngeihtu nih duhlonak le soiselnak zeihmanh a um lo caah nawlngeitu hna nih a tha in an pom tiah ka ruah.\nTazacuai tu lei in minung pakhat nih a chimnak ah, kan inn himnak caah cozah lei le Aung San Suu Kyi lei in kaphnih in ttuanvo kan ngei tiah a chimmi cu a si lomi a si.\nRam hrawktu hna ral in, ivennak upadi pohmah 22 ning in, hrennak upadi kha na buar," tiah an ka puhmi nih hin a huap kho lo," tiah phun hnih in a chim.\nTazacuai tu hna nih an chimning le an ka hrennak phung vialte zeihmanh ka buar lonak a fiang dih ko.\nMah an ka hrennak upadi zong hi 1974 lio ah sociallist cozah nih an rak sermi phung ning in an tuahmi kha tazacuai tu nih an chimmi a si i, mah upadi cu 1988 lio ralkap cozah nih nawlngeihnak a laak thawk in a rawk cangmi upadi a si.\nYettaw MI Pawl Nih Bia An Hal Lio\nAtu mah bantuk thil a cangmi cu, a kan kilvengttu hna an rian fel lo le santlaih lonak a si nain ahohmanh dantatnak an tuah hna lo i, keimah lawng dantat le tazacuai cu ttanhmi an ngei caah a si.\nCucaah tazacuai tu hna nih an ka puhmi sualnak vialte hi ka tuahmi pakhat hmanh a um lo tiah a chim.\nThaizing ah Pu Yettaw nih a chimmi kong kan peh than te lai.\nPosted by L.VanBlian_blogpost.com at 11:09 AM